Στη φυλακή ο Ηρακλειώτης και ο Βούλγαρος για το μισό κιλό... - Flashnews.gr\nΣτη φυλακή ο Ηρακλειώτης και ο Βούλγαρος για το μισό κιλό ηρωίνης\nΠροφυλακίστηκαν οι δύο συλληφθέντες, ένας Ηρακλειώτης και ένας Βούλγαρος για την ποσότητα της καθαρής ηρωίνης που βρέθηκε τις προηγούμενες ημέρες. Οι δυό τους είχαν ζητήσει αναβολή στην απολογία τους και σήμερα οδηγήθηκαν στον ανακριτή.\nΠρόσωπο κλειδί στην υπόθεση φαίνεται πως είναι ένας Έλληνας, κρατούμενος στις φυλακές Πατρών, με τον οποίον γνωρίστηκε ο Ηρακλειώτης, όντας για μικρό χρονικό διάστημα τρόφιμος των συγκεκριμένων φυλακών της Πελοποννήσου.\nΣύμφωνα με την προανακριτική διαδικασία εκείνος ήταν ο εγκέφαλος τις υπόθεσης, ενώ ο Βούλγαρος έφερνε στην Ελλάδα τις ποσότητες των ναρκωτικών.\nΟι δύο άνδρες, ο Ηρακλειώτης και ο αλλοδαπός, είχαν ενοικιάσει γκαρσονιέρα στην περιοχή της Αμμουδάρας την οποία χρησιμοποιούσαν ως ''καβάτζα'', εκεί έκρυβαν ναρκωτικά και χρήματα. Η τελευταία ποσότητα όμως με το μισό κιλό καθαρής ηρωίνης τους έριξε στα δίχτυα των αρχών.\nΠροανακριτικά πάντως ο Ηρακλειώτης υποστήριξε πως δεν έχει καμία σχέση με την υπόθεση, στην οποία τον ενέπλεξε ο Βούλγαρος.\nΝα σημειώσουμε ωστόσο πως ο τελευταίος διαμένει στην Χερσόνησο, εκεί όμως προκειμένου να μην δώσει στόχο, δεν είχε τέτοιου είδους δραστηριότητα.\nΤετάρτη, 11 Σεπτεμβρίου 2013, 13:57


«Μακριά ροδίζει η ανατολή». Από τις γυναικείες φυλακές Αβέρωφ: Τα διαφορετικά κάλαντα της ιστορικής αισιοδοξίας, της υπερηφάνιας και της αξιοπρέπειας – Lefteria\n31 Δεκεμβρίου 2014 24 Δεκεμβρίου 2016 Liberation\n«Μακριά ροδίζει η ανατολή». Από τις γυναικείες φυλακές Αβέρωφ: Τα διαφορετικά κάλαντα της ιστορικής αισιοδοξίας, της υπερηφάνιας και της αξιοπρέπειας\nΗ Χορωδία αποτελεί ένα μέρος της δραστηριότητας, που ανέπτυξαν οι πολιτικές κρατούμενες στις Φυλακές Αβέρωφ. Η φυλάκισή τους, η καταδίκη τους σε ισόβια, ακόμα και σε θάνατο, δεν τους στέρησε τη θέληση, το κουράγιο να οργανώσουν τη ζωή τους και τις άμυνές τους στη νέα πραγματικότητα – πίσω από τα κάγκελα. Από την πρώτη στιγμή, ό,τι ήξερε η καθεμιά, το πρόσφερε και στις άλλες. Ετσι, κάθε πρωί η Βούλα Μαγουλά και η Ελένη Κιολεΐδου είχαν αναλάβει τη γυμναστική των κρατουμένων γυναικών. Οι γιατρίνες Ηρώ Χατζημάρκου, Μαντώ Δημητριάδου, Μαρία Νικολέτου έσωσαν πολλές γυναίκες, φροντίζοντας έγκαιρα να μεταφερθούν σε νοσοκομεία. Οι φοιτήτριες οδοντιατρικής Ζωή Αρσένη, Καίτη Παπαδάκη, Ελένη Παπαθεοδώρου, Λίτσα Ραμπαούνη και Φιφή Χελιώτη έγιναν βοηθοί του οδοντιάτρου της φυλακής.\nΟι δικηγόροι Αργυρώ Δροσάκη, Αριάδνη Χριστοπούλου, Δανάη Κουχτσόγλου μελετούσαν και προσπαθούσαν να βρουν στοιχεία αθωωτικά για την αναίρεση της ποινής των μελλοθανάτων. Οι φιλόλογοι Ειρήνη Ζάγκα, Λίζα Κότου, Λίτσα Νάση, Κλειώ Πολυζωίδου, Χάρις Σαρκοπούλου, Μαρούσα Σαρλή, Τούλα Τσιτίλου, Ιφιγένεια Ψαλτοπούλου διδάσκουν αυτές που άφησαν το Γυμνάσιο κι εκείνες που προορίζονταν για το Πανεπιστήμιο.\nPrevious Χαλικούτες, οι αφρικάνοι της Κρήτης και το χωριό τους, το Κουμ Καπί | Φωτός\nNext Αποκαλυπτικο: Ποιοι κερδίζουν από τον κοινωνικό αποκλεισμό των Ρομά;


Σπίτια με… αλεξίπτωτο πέφτουν από τον ουρανό! | Perierga.gr\nHome » Περίεργες Φωτογραφίες » Σπίτια με… αλεξίπτωτο πέφτουν από τον ουρανό!\nΣπίτια με… αλεξίπτωτο πέφτουν από τον ουρανό!\nΕυαγγελία Αναστασάκη | 17:20 - 9 Μαρτίου 2012\nΜε αφορμή τις πλημμύρες και τα τσουνάμι που συμβαίνουν ανά τον κόσμο, αφήνοντας άστεγους πολλούς ανθρώπους, το αρχιτεκτονικό γραφείο Andrew Maynard Architects σχεδίσε ένα “φουτουριστικό” καινοτόμο σπίτι… που έρχεται κυριολεκτικά από τον ουρανό!\nΜε σκοπό να δοθεί μια λύση στην άμεση στέγαση που έχουν ανάγκη οι κάτοικοι διάφορων περιοχών μετά από την εκδήλωση φυσικών καταστροφών δημιουργήθηκε το πρωτότυπο Airdrop House.\nΠρόκειται για ένα “σπίτι” που φέρει ενσωματωμένο αλεξίπτωτο και φτάνει στις πληγείσες περιοχές από τον αέρα, μέσω αεροπλάνων. Η διάμετρός του είναι μόλις ένα μέτρο και μοιάζει στην ουσία με πεπιεσμένο σφουγγάρι.\nΌταν έρθει σε επαφή με το νερό το υλικό αυτό διογκώνεται, παρέχοντας αρκετό χώρο διαμονής, καθώς η διάμετρός του αυξάνεται φτάνοντας τα 7 μέτρα. Επιπλέον, δίνει τη δυνατότητα στους χρήστες να καλλιεργήσουν διάφορα φυτά στην επιφάνειά του, εξασφαλίζοντας έτσι προσωρινά τουλάχιστον τροφή αλλά και σκιά.\n“Μπορεί να χρειαστούν αρκετά χρόνια μέχρι να μπει στη διαδικασία παραγωγής, όμως αποτελεί σίγουρα την καλύτερη λύση για όσους πληθυσμούς έχουν πληγεί από πλημμύρες, οι οποίοι χρειάζονται άμεση στέγαση. Γιατί δεν είναι μόνο τα τρόφιμα που μπορεί να πετάει ένα αεροπλάνο, τώρα είναι και τα σπίτια τους…”, λέει ο υπεύθυνος του γραφείου.\nGD Star Ratingloading...Σπίτια με... αλεξίπτωτο πέφτουν από τον ουρανό!, 9.4 out of 10 based on 9 ratings Tags: Airdrop House, Περίεργο σπίτι, φυσικές καταστροφές Category: Περίεργες Φωτογραφίες


Rock N' Roll Town: Holocausto Canibal - Assintonia Hertziana (Review)\nHolocausto Canibal - Assintonia Hertziana (Review)\nΟι Holocausto Canibal κυκλοφόρησαν το νέο τους album.\nΟι Holocausto Canibal ιδρύθηκαν το φθινόπωρο του 1997 και από τότε, η μπάντα αποτέλεσε μία από τις σημαντικότερες και ενεργές death/grind metal μπάντες της Πορτογαλίας με τακτικά tour σε όλη την Ευρώπη και τις Ηνωμένες Πολιτείες. Επιπλέον, οι Holocausto Canibal έχουν γίνει θέμα σε πολλά τηλεοπτικά κανάλια λόγω της extreme μουσικής τους. Με αυτές τους τις διακρίσεις, μαζί με πολλές άλλες βέβαια, οι Holocausto Canibal κυκλοφόρησαν το album "Assintonia Hertziana" μέσω της Lusitanian Music.\nΤο νέο album των Holocausto Canibal, με τίτλο "Assintonia Hertziana", έχει φροντίσει να ανταμείψει τους οπαδούς του συγκροτήματος με 22 τραγούδια! 22 ολόκληρα τραγούδια, πολύ καλά δουλεμένα, τα οποία παρουσιάζουν χαρακτηριστικά επαγγελματισμού και μουσικής ωρίμανσης. Σκληροί ήχοι, γρήγορα riffs, δυνατά drums, ρυθμικό μπάσο και φωνητικά που σπάνε τύμπανα, είναι κάποια από τα μουσικά χαρακτηριστικά που συναντάμε στο νέο project των Holocausto Canibal.\nΤο "Assintonia Hertziana" αποτελεί την υλοποίηση του μακροπρόθεσμου ονείρου του συγκροτήματος να παίξει στο ραδιόφωνο, όπως έκαναν παλιότερα και τα περισσότερα από τα αγαπημένα τους συγκροτήματα (Carcass και Napalm Death). Σε αυτό το δίσκο συναντάμε το setlist του 2014-2015, το οποίο έπαιξαν ζωντανά στο Party.San Open Air, Neurotic Deathfest και\nNew York Deathfest (μεταξύ άλλων) και περιέχει μέσα όλη τη δισκογραφία της μπάντας. Χωρίς περικοπές, χωρίς υπερβολές, μόνο καθαρό death/grind.\nΑν σας αρέσει αυτού του είδους η μουσική, τότε ο δίσκος "Assintonia Hertziana" είναι ότι πρέπει, καθώς περιέχει πολλά αξιόλογα τραγούδια βουτηγμένα στη death/grind μουσική. Τα μουσικά ακούσματα του album θυμίζουν αρκετά Carcass, Dying Fetus, Mortician και Impetigo, χωρίς όμως να αλλοιώνουν τον μουσικό χαρακτήρα του συγκροτήματος, πράγμα που δεν το καταφέρνουν πολλές μπάντες στην εποχή μας.\nΟ νέος δίσκος των Holocausto Canibal είναι μία αξιοπρόσεκτη δουλειά με το συγκρότημα να δείχνει για ακόμη μία φορά ποιο πραγματικά είναι. Μπράβο παιδιά!\nΌλα τα κομμάτια είναι ωραία, αλλά αξίζει ιδιαίτερα να ακούσετε το "Necro-Felaçao", το "Porno Hardgore", το "Objectofilia Platónica", το "Fetofilia - Incestuosa Sodomia Fetal", το "Apocalipse Zombie", το "Gore & Gajas", το "Holocausto Canibal", το "Septicémia Vaginal" και το "Necrópsia Cadaverina".\nΤο tracklist του "Assintonia Hertziana":\nFetofilia - Incestuosa Sodomia Fetal\nCompulsao Mucofagica / Puniçao Anal )rapsódia)


«ΧΡΥΣΩΡΥΧΕΙΑ ΘΡΑΚΗΣ ΑΕ» | ΕΛΛΑΔΑ & ΧΡΥΣΟΣ- ΝΕΑ ΚΑΙ ΕΙΔΗΣΕΙΣ\nTag Archives: «ΧΡΥΣΩΡΥΧΕΙΑ ΘΡΑΚΗΣ ΑΕ»\nΕΛΛΗΝΙΚΟΣ ΧΡΥΣΟΣ ΑΕ ΚΑΙ “ΧΡΥΣΩΡΥΧΕΙΑ” ΠΕΡΑΜΑΤΟΣ ΚΑΙ ΣΑΠΩΝ: ΑΠΟΛΟΓΙΣΜΟΣ ΤΟΥ 2016\nH «ΕΛΛΗΝΙΚΟΣ ΧΡΥΣΟΣ Α.Ε.» είναι μια μεταλλευτική εταιρεία χρυσού, αργύρου, μολύβδου και ψευδαργύρου, που δραστηριοποιείται στην περιοχή της Χαλκιδικής. Συστάθηκε το 2003 και απασχολεί σήμερα πάνω από 2.000 εργαζομένους, αποτελώντας τον μεγαλύτερο εργοδότη στον Δήμο Αριστοτέλη.\nΗ Ελληνικός Χρυσός ΑΕ αξιοποιεί και αναπτύσσει παράλληλα τρία μεταλλευτικά έργα: των Μαύρων Πετρών/ Στρατωνίου, της Ολυμπιάδας και των Σκουριών, γνωστά ως Μεταλλεία Κασσάνδρας.\nΑπό το Φεβρουάριο του 2012, αποτελεί θυγατρική της «Eldorado Gold Corporation» μεταλλευτικής εταιρείας με πάνω από 20 χρόνια εμπειρία στη κατασκευή και λειτουργία μεταλλείων σε Ευρώπη, Ασία και νότια Αμερική και είναι εισηγμένη στα Χρηματιστήρια του Τορόντο και της νέας Υόρκης.\nΠαραγωγές και πωλήσεις συμπυκνωμάτων μικτών θειούχων, 2016\nΤο 2016, η Ελληνικός Χρυσός AE αντιμετώπισε προκλήσεις αλλά και ευκαιρίες, προκειμένου να συνεχίσει να αναπτύσσει τη δραστηριότητά της.\nΤο έργο των Σκουριών τέθηκε σε καθεστώς “συντήρησης”, τον Ιανουάριο του 2016, εν αναμονή αδειών που είχαν καθυστερήσει. Μετά από μερική διευθέτηση του προβλήματος, οι εργασίες στις Σκουριές ξεκίνησαν εκ νέου τον Ιούνιο του 2016. Ο αρχικός προγραμματισμός ανετράπη και η έναρξη παραγωγής μεταλλεύματος μετατίθεται για το 2019.\nΣτο έργο Μαύρων Πετρών Στρατωνίου συνεχίστηκε κανονικά η παραγωγή συμπυκνωμάτων Μολύβδου-Αργύρου και Ψευδαργύρου ενώ προχώρησε το μεγαλύτερο μέρος κατασκευής του νέου χώρου ξηρής απόθεσης στον Κοκκινόλακκα της ίδιας περιοχής.\nΟι εργασίες εκσυγχρονισμού και ανάπτυξης του έργου Oλυμπιάδας προχώρησαν σημαντικά και μετά από 23 χρόνια, τελικά εντός του 2017 θα επαναλειτουργήσει, σε πλήρη ανάπτυξη, η εξόρυξη μεταλλεύματος. Το μετάλλευμα αυτό θα τροφοδοτήσει το πλησίον ευρισκόμενο, πλήρως ανακαινισμένο, εργοστάσιο εμπλουτισμού, για την παραγωγή τριών συμπυκνωμάτων, Μολύβδου, Ψευδαργύρου και Χρυσοφόρου Πυρίτη. Στόχος είναι το συμπύκνωμα του Χρυσοφόρου Πυρίτη να υπερβαίνει σε περιεκτικότητα τις 72.000 ουγκιές χρυσού ενώ για τα λοιπά συμπυκνώματα μετάλλων να είναι ισοδύναμα με 55.000 ουγκιές χρυσού.\nΉδη έχει ολοκληρωθεί το δύσκολο έργο της απομάκρυνσης και επεξεργασίας των παλαιών τελμάτων της ολυμπιάδας και της αρχικής φάσης αποκατάστασης του τοπίου.\nΕξυγίανση και αποκατάσταση παλαιών χώρων απόθεσης σιδηροπυρίτη Στρατωνίου. Η αποκατάσταση ξεκίνησε από μία περιοχή 21 στρεμμάτων στην περιοχή του Στρατωνίου, η οποία είχε προηγουμένως χρησιμοποιηθεί για την αποθήκευση συμπυκνωμάτων σιδηροπυρίτη. Μέχρι σήμερα έχουν απομακρυνθεί πλέον των 40.000 m3 επιβαρυμένου εδαφικού υλικού.\nΑπομάκρυνση, καθαρισμός και αποκατάσταση παλαιών σωρών αρσενοπυρίτη Ολυμπιάδας. Από το 2013, έχουν απομακρυνθεί πάνω από 300.000 τόνοι συμπυκνώματος αρσενοπυρίτη και έχουν μεταφερθεί σε μεταλλουργίες του εξωτερικού για επεξεργασία. Επίσης, έχουν απομακρυνθεί μεγάλες ποσότητες επιβαρυμένου επιφανειακού χώματος. Η πλήρης εξυγίανση του εδάφους και η αποκατάσταση του χώρου, αναμένεται να ολοκληρωθεί εντός του 2017.\nΣτο πλαίσιο ανάπτυξης των Μεταλλείων Kασσάνδρας κατασκευάζεται, μεταξύ άλλων, η νέα εγκατάσταση απόθεσης αποβλήτων Κοκκινόλακκα, στην περιοχή Μαντέμ Λάκκου. Η νέα αυτή εγκατάσταση θα λειτουργήσει για την ασφαλή απόθεση (κατηγορίας α): α) των αποβλήτων που θα παραχθούν από τα μεταλλεία ολυμπιάδας και Μαύρων Πετρών καθώς και από τη Μεταλλουργία χαλκού–χρυσού και τα οποία δεν δυνατότητα να επαναχρησιμοποιηθούν, ανακυκλωθούν ή αξιοποιηθούν εμπορικά και β) των υλικών που θα προκύψουν από τις εργασίες απομάκρυνσης, καθαρισμού και αποκατάστασης όλων των παλαιών και μη λειτουργικών χώρων απόθεσης και και των περιοχών επέμβασης της παλιάς μεταλλευτικής δραστηριότητας στην ευρύτερη περιοχή των μεταλλείων Ολυμπιάδας – Μαντέμ λάκκου – Μαύρων Πετρών – Στρατωνίου.\nΗ εγκατάσταση απόθεσης αποβλήτων Κοκκινόλακκα οριοθετείται από δύο λιθόρριπτα φράγματα, το ανάντη (φράγμα εκτροπής) και το κατάντη (κύριο φράγμα). Η πρώτη φάση κατασκευής του κατάντη φράγματος της νέας εγκατάστασης απόθεσης Κοκκινόλακκα μέχρι το απόλυτο υψόμετρο +185 ολοκληρώθηκε εντός του 2016.\nΠαράλληλα είναι σε εξέλιξη πρόγραμμα ερευνών για την ανεύρεση νέων κοιτασμάτων στην ευρύτερη περιοχή των Μεταλλείων Κασσάνδρας.\nΗ «ΧΡΥΣΩΡΥΧΕΙΑ ΘΡΑΚΗΣ ΑΕ» είναι εταιρεία έρευνας και ανάπτυξης χρυσού στη Β. Ελλάδα θυγατρική της καναδικής εταιρίας «Εldorado Gold». Πρωταρχικός της στόχος είναι η ανάπτυξη και λειτουργία του μεταλλείου χρυσού στο λόφο Περάματος της περιφερειακής ενότητας Έβρου. Εκτιμάται ότι το κοίτασμα Περάματος μπορεί να δώσει ως τελικά προϊόντα 560.000 ουγκιές χρυσού, 257.000 ουγκιές αργύρου και 3.250 τον. χαλκού. Αναμένονται οι τελικές αποφάσεις για την έκδοση ΑΕΠΟ που καθυστερούν από το 2012.\nΕπίσης η «ΜΕΤΑΛΛΕΥΤΙΚΗ ΘΡΑΚΗΣ Α.Ε.» είναι κάτοχος του δημόσιου μεταλλευτικού χώρου των Σαπών Ροδόπης και από το 2013 αποτελεί επίσης θυγατρική της «Εldorado Gold». Με βάση τις μέχρι σήμερα έρευνες και μελέτες, προκύπτει ότι τα κοιτάσματα της οχιάς και του Αγ. Δημητρίου, έχουν αποθέματα της τάξης των 474.000 ουγκιών χρυσού, 250.000 ουγκιών αργύρου και 3.000 τ. χαλκού. Αναμένεται η έγκριση της ΜΠΕ για ερευνητικές γεωτρήσεις που στοχεύουν σε πρόσθετες πληροφορίες, ώστε να πραγματοποιηθούν ακριβέστερες μελέτες των έργων εκμετάλλευσης. Η εκμετάλλευση στις Σάπες θα είναι υπόγεια.\nΠΗΓΗ: www.oryktosploutos.net, από ΣΜΕ, Επιμέλεια: Π. Τζεφέρης, 9/6/2017\nThis entry was posted in Αρχική, Νέα / Ειδήσεις and tagged «ΧΡΥΣΩΡΥΧΕΙΑ ΘΡΑΚΗΣ ΑΕ», Εldorado Gold, Ελληνικός Χρυσός AE on 10/06/2017 by xrysoselladas.\nΚΟΡΟΝΑΪΟΣ : «ΦΛΕΓΕΤΑΙ» Η ΑΤΤΙΚΗ ΜΕ 331 ΝΕΑ ΚΡΟΥΣΜΑΤΑ, 181 ΣΤΗ ΘΕΣΣΑΛΟΝΙΚΗ


Εγχειρίδιο Eglo 97663 Λαμπτήρας\nHome > Σπίτι & διακόσμηση > Λαμπτήρες > Eglo Λαμπτήρες > Eglo 97663 Λαμπτήρας\nΧρειάζεστε ένα εγχειρίδιο για Eglo 97663 Λαμπτήρας; Παρακάτω μπορείτε να δείτε και να κατεβάσετε το εγχειρίδιο PDF δωρεάν. Υπάρχουν επίσης συχνές ερωτήσεις, βαθμολογία προϊόντος και σχόλια από τους χρήστες που σας επιτρέπουν να χρησιμοποιείτε καλύτερα το προϊόν σας. Εάν αυτό δεν είναι το εγχειρίδιο που θέλετε, επικοινωνήστε μαζί μας.\nΠείτε μας τη γνώμη σας για το Eglo 97663 Λαμπτήρας βαθμολογώντας ένα προϊόν. Θέλετε να μοιραστείτε τις εμπειρίες σας με αυτό το προϊόν ή να θέσετε μια ερώτηση; Αφήστε ένα σχόλιο στο κάτω μέρος της σελίδας.


Αυτή τη λαχταριστή Saleen S7 με τους 1.300 ίππους ποιος θα την πάρει; – news.makedonias.gr\nΑυτή τη λαχταριστή Saleen S7 με τους 1.300 ίππους ποιος θα την πάρει;\nΕίναι ένα από τα 7 αυτοκίνητα της Saleen που έχουν αναβαθμιστεί σε προδιαγραφές LM, με κινητήρα V8 χωρητικότητας 7 λίτρων και απόδοση 1.300 ίππων. Και αποτελεί ευκαιρία για κάποιον που μπορεί να διαθέσει ποσό κοντά στο 1 εκατομμύριο ευρώ.\nΑυτή τη λαχταριστή Saleen S7 με τους 1.300 ίππους ποιος θα την…Πηγή\nPrevious Post: Σχεδόν 24 ώρες μετά το μήνυμα Μητσοτάκη για την στυγνή δολοφονία Καραϊβάζ, μόλις 2 ώρες για το θάνατο του εφοπλιστή Αγγελικούση…\nNext Post: Survivor: Άγριος καυγάς ανάμεσα σε Παππά και Μπόγδανο, ξέφυγαν από τα όρια


Ομόνοια: Για τη νίκη με φωνή λαού , Η ΚΑΘΗΜΕΡΙΝΗ, kathimerini.com.cy\nΠανηγυρισμοί για τους παίκτες της Ομόνοιας.\n25 ΟΚΤΩΒΡΙΟΥ 2019 - 14:55\nΆλλο ένα παιχνίδι δίνει σήμερα η Ομόνοια στο ΓΣΠ. Αντιμετωπίζει τον Ολυμπιακό στις 7 μμ. Όπως δήλωσε και ο Χένινγκ Μπεργκ στις καθιερωμένες του δηλώσεις πριν από τον αγώνα για την Ομόνοια δεν υπάρχουν εύκολα παιχνίδια. Όλα τα ματς πρέπει να αντιμετωπίζονται σαν ντέρμπι.\nΗ φετινή ποιοτική Ομόνοια που διάγει μια πολύ θετική πορεία, μη έχουσα σχέση με τα προηγούμενα χρόνια («βρισκόμαστε σε καλό δρόμο» είπε ο Νορβηγός στις δηλώσεις του ) είναι το φαβορί της αναμέτρησης απέναντι στο συμπολίτη της, που ασφαλώς και θα προσπαθήσει να ανατρέψει τα προγνωστικά.\nAναμένεται ότι η Ομόνοια θα προσπαθήσει από την αρχή να επιβάλει το παιχνίδι της και μέσω αυτής της επιβολής να φθάσει στη νίκη\nΗ νίκη είναι το αυτονόητο ζητούμενο για το τριφύλλι που για δυο αγωνιστικές δεν έχει κερδίσει (ήττα από την Πάφο και ισοπαλία με την Ανόρθωση), ενώ έχει αγωνιστεί για τελευταία φορά στο ΓΣΠ στις 20 Σεπτεμβρίου με αντίπαλο τον Απόλλωνα).\nAναμένεται ότι η Ομόνοια θα προσπαθήσει από την αρχή να επιβάλει το παιχνίδι της και μέσω αυτής της επιβολής να φθάσει στη νίκη ενώ ο Ολυμπιακός με συντηρητική διάταξη και ταυτόχρονα κλείσιμο χώρων και πρέσινγκ θα προσπαθήσει να εμποδίσει την Ομόνοια να κάνει το παιχνίδι της. Το αποδεδειγμένα επαρκέστατο και παραγωγικό της παιχνίδι «Η δουλειά μας θα είναι να επιτεθούμε, να πετύχουμε γκολ» ήταν η χαρακτηριστική φράση του Μπεργκ.\nΔυο νίκες σε ισάριθμους αγώνες στο ΓΣΠ μετράει η Ομόνοια. Θυμίζουμε ότι κέρδισε εκεί Σαλαμίνα και Απόλλωνα.\nΤραυματισμός …ξανά. Προέκυψε νέος τραυματισμός στην ομάδα. Ο Μαρίνος Τζιωνής, θα μείνει εκτός για σημαντικό διάστημα, από 2 μέχρι 4 βδομάδες! αφού υπέστη κάκωση δεξιάς ποδοκνημικής. Παροπλισμένοι είναι και οι Φεντόρ Μίκου, ο οποίος θα επανέλθει αρχές Δεκεμβρίου, ενώ Φρανσίς Ουζόχο και Κωνσταντίνος Παναγή.\nΟ Βίτορ Γκόμες, βρίσκεται στην αποστολή.\nΚατά τις ενδείξεις ο Χένινγκ Μπεργκ αναμένεται σήμερα να παρατάξει αυτούς που παρέταξε στο ΠΑΠ: Φαμπιάνο στο τέρμα, Μαυρία στα δεξιά, Λέσιακ στα αριστερά, Λούφτνερ, Λαγκ κεντρικό αμυντικό δίδυμο, στο κέντρο Κατελάρη, Τζ. Γκόμες, Τιάγκο πιο μπροστά, και στην επίθεση, δεξιά ο Μποτεάκ, αριστερά ο Εζρά και ο Ντάρμπισαιαρ στην κορυφή.\nΕίναι πιθανό να παίξει ο Χούμποτσαν στο δεξί άκρο της άμυνας, να πάει μπροστά ο Μαυρίας και να μείνει εκτός ο Εζρά.\nΟ κόσμος της Ομόνοιας δεν αφήνει ποτέ την ομάδα μόνη της και ετοιμάζεται να δώσει ακόμα μια παράσταση στις εξέδρες,\nΟ πράσινος λαός θα είναι εκεί, στη θέση του για να στηρίξει την ομάδα και να της δείξει πως είναι πάντα δίπλα της.


Ρεκόρ σημειώνουν οι ελληνικές εξαγωγές ακτινιδίου, καθώς οι ποσότητες που διακινήθηκαν στις αγορές του εξωτερικού ανέρχονταν μέχρι χθες σε 156.350 τόνους, έναντι 119.772 τόνων το αντίστοιχο περσινό διάστημα.\n06/04/2020, 17:15 μμ\nΤο προϊόν παρουσιάζει τα τελευταία χρόνια συνεχόμενη αύξηση στις εξαγωγές, καθώς από την εμπορική περίοδο 2017 - 2018 δείχνει τη μεγάλη του δυναμική με εξαγωγές που έφθασαν τους 154.000 τόνους. Έτσι, παρά τις καθυστερήσεις που σημειώνονται στη μεταφορά του στις αγορές του εξωτερικού, αλλά και τις ακυρώσεις παραγγελιών, λόγω της πανδημίας του κορονοϊού, η Ελλάδα πετυχαίνει ρεκόρ όλων των εποχών, όπως είπαν στο ΑΠΕ-ΜΠΕ ο ειδικός σύμβουλος του Συνδέσμου Ελληνικών Επιχειρήσεων Εξαγωγής, Διακίνησης Φρούτων Λαχανικών και Χυμών INCOFRUIT-HELLAS, Γιώργος Πολυχρονάκης και ο επικεφαλής της Ατυπης Διεπαγγελματικής Οργάνωσης Ακτινιδίου, Χρήστος Κολιός.\nΤο ελληνικό ακτινίδιο, πρώτο στις ελληνικές εξαγωγές σε αξία στον κλάδο των φρούτων και λαχανικών με είσπραξη 150.945.639 ευρώ το 2017/18, είναι περιζήτητο στις διεθνείς αγορές και παρά το ρωσικό εμπάργκο αυξάνονται χρόνο με τον χρόνο οι εξαγόμενες ποσότητες, τόνισε ο κ. Πολυχρονάκης. Όπως ανέφερε, περίπου το 60% της ετήσιας παραγωγής εξάγεται, κυρίως σε ευρωπαϊκές χώρες, όπως Γερμανία, Ισπανία, Πολωνία, Ρουμανία, Ολλανδία, Ηνωμένο Βασίλειο και Τσεχία, ενώ από τις τρίτες χώρες ανοδικά κινούνται οι εξαγωγές σε Κίνα, Ινδία, ΗΠΑ, Καναδά, Ουκρανία, Τουρκία και Αίγυπτο, σε μια προσπάθεια ανοίγματος σε νέες αγορές και διασποράς του κινδύνου των αγορών, μετά και τον αποκλεισμό από τη ρωσική αγορά.\nΣΤΗΝ ΤΡΙΤΗ ΘΕΣΗ ΠΑΓΚΟΣΜΙΩΣ\nΣε ό,τι αφορά στην παραγωγή ακτινιδίων στη χώρα μας, ο κ. Πολυχρονάκης επισήμανε ότι την εμπορική περίοδο 2018/19 ανήλθε σε 265.076 τόνους, έναντι των 275.000 τόνων το 2017/2018 και η φετινή αναμένεται σε 285.000 τόνους. Τόνισε, δε, ότι «ήδη οι καλλιεργούμενες εκτάσεις εκτιμώνται σε 10.000 στρέμματα, με τις επτά-οκτώ χιλιάδες να έχουν φυτευθεί την τελευταία τετραετία και με τη συνολική παραγωγή σε πλήρη απόδοση να εκτιμάται σε 320.000 τόνους στα αμέσως επόμενα χρόνια». Υπενθυμίζεται ότι η συγκομιδή του προϊόντος γίνεται από Σεπτέμβριο έως και Νοέμβριο και η εξαγωγική διαδικασία διαρκεί μέχρι το τέλος Μαΐου, ενώ σε ορισμένες περιπτώσεις μέχρι και τέλος Ιουνίου. «Πλέον η χώρα μας θεωρείται σχεδόν βέβαιο ότι φέτος κατακτά την τρίτη θέση της παγκόσμιας κατάταξης από πλευράς παραγωγής ακτινιδίου», επισήμανε ο πρόεδρος Ατυπης Διεπαγγελματικής Οργάνωσης Ακτινιδίου, Χρήστος Κολιός.\nΑναφερόμενος στις δυσκολίες που έχουν προκύψει λόγω του κορονοϊού, ο κ. Κολιός, τόνισε: «Έχουμε ακυρώσεις παραγγελιών κυρίως από Κίνα, υπάρχουν δυσκολίες και στις υπερατλαντικές μεταφορές. Κάποιοι οδηγοί εκφράζουν τους φόβους τους για τα υπερατλαντικά ταξίδια, υπάρχουν καθυστερήσεις στα τελωνεία και καταγράφεται και αύξηση κομίστρων, είπε, αναφέροντας ενδεικτικά ότι ενώ πριν τον κορονοϊό το κόμιστρο στις υπερατλαντικές μεταφορές για περιοχή της Σαουδικής Αραβίας διαμορφωνόταν σε 1.900 δολάρια, το κοντέινερ σήμερα ανέρχεται σε 2.500 δολάρια. Αναφερόμενος στα σχέδια της Ατυπης Διεπαγγελματικής για το άνοιγμα νέων αγορών του εξωτερικού, ο κ. Κολιός σημείωσε ότι λόγω της πανδημίας όλα έχουν «παγώσει».\nΥπενθυμίζεται ότι πριν την εξάπλωση της νόσου είχε δρομολογηθεί η εξαγωγή ελληνικού ακτινιδίου στην αγορά της Ταϊλάνδης, με επόμενους σταθμούς την Κορέα και την Κίνα, τις χώρες της Λατινικής Αμερικής, καθώς και σε Ιαπωνία, Ταϊβάν, Αυστραλία και Βιετνάμ.\n«Δεν σημαίνει ότι δεν θα πάμε στις προαναφερόμενες αγορές, ούτε ότι έκλεισαν οι δρόμοι. Όλες οι διαδικασίες είναι δρομολογημένες, απλώς λόγω κορονοϊού θα υπάρξει καθυστέρηση στην εκπλήρωση των σχεδίων μας. Όχι λόγω δικής μας υπαιτιότητας, αλλά συνεπεία της κατάστασης που επικρατεί σε όλο τον κόσμο, λόγω της πανδημίας», ανέφερε ο κ. Κολιός.


Κορονοϊός: 2199 νέα κρούσματα, 596 διασωληνωμένοι και 111 θάνατοι! | SportsAddict.gr – Αθλητικά νέα της Θράκης\nΑρχική OTHER NEWS Κορονοϊός: 2199 νέα κρούσματα, 596 διασωληνωμένοι και 111 θάνατοι!\nΚορονοϊός: 2199 νέα κρούσματα, 596 διασωληνωμένοι και 111 θάνατοι!\nΔημοσιεύτηκε από: Sports Addicton: 01 Δεκεμβρίου, 2020 18:35 Κατηγορία: OTHER NEWSΔεν υπάρχουν σχόλια\nΟ συνολικός αριθμός των κρουσμάτων ανέρχεται σε 107470 (ημερήσια μεταβολή +2.1%), εκ των οποίων 52.9% άνδρες. Τα 4919 (4.6%) θεωρούνται σχετιζόμενα με ταξίδι από το εξωτερικό και τα 28590 (26.6%) είναι σχετιζόμενα με ήδη γνωστό κρούσμα.\nΣπανός: “Μην παίζουν με τη νοημοσύνη μας, είμαστε απογοητευμένοι με αυτό που συμβαίνει. Ας μας πουν το πότε θα ξεκινήσουμε”\nΤο ευχαριστώ και η ευχή του Κένταυρου στον ΑΟΞ!


Αίτημα για συζήτηση στο επόμενο ΠΣ του θέματος «σχεδιασμός προγράμματος αποκατάστασης ζημιών και σχεδιασμός παρεμβάσεων Πολιτικής Προστασίας»\nπρος τον κ. Κ.Μουτζούρη, Περιφερειάρχη Β.Αιγαίου\nκ. Κ.Αρώνη, πρόεδρο ΠΣ\nΚύριε Περιφερειάρχη, κε Πρόεδρε,\nΟ σεισμός της 30ης Οκτωβρίου που έπληξε κυρίως τη Σάμο, αλλά και τη Χίο και την Ικαρία σε μικρότερο βαθμό, αφήνει πίσω του πολλές πληγές που πρέπει να επουλωθούν. Η οδύνη μας για το χαμό των δύο νέων είναι βαθιά και η σκέψη μας είναι δίπλα στις οικογένειες τους. Εκφράζουμε τη συμπάθεια και την αλληλεγγύη μας ιδιαίτερα στο Σαμιώτικο λαό που αυτή τη φορά πλήγηκε περισσότερο απ’όλους.\nΩς περιφερειακή παράταξη οφείλουμε να μην σταθούμε απλά στην έκφραση των συναισθημάτων μας, αλλά η οδύνη όλων μας πρέπει να μετατραπεί σε δύναμη δράσης και διεκδίκησης για την επούλωση των υλικών ζημιών και τη πολλαπλή θωράκιση του Αιγαίου.\nΔεν υπάρχει για το Αιγαίο, και ιδιαίτερα για το Βόρειο Αιγαίο, ούτε λεπτό εφησυχασμού σε θέματα Πολιτικής Προστασίας, πόσο μάλλον μετά από τόσο χρόνια αδράνειας κεντρικού κράτους και αυτοδιοίκησης. Μόλις στη πρόσφατη συνεδρίαση του ΠΣ εκφράσαμε την ανησυχία μας για το ότι δεν προχωρά η άρση των ετοιμόρροπων βράχων που κρέμονται πάνω από το χωριό της Συκαμιάς. Το αντίστοιχο συμβαίνει με τα βράχια που κρέμονται στη κυριολεξία πάνω από το Πλωμάρι, αλλά με τα βράχια που πέφτουν στον δρόμο Χίου Καρδαμύλων, χωρίς ο κατάλογος αυτός να είναι πλήρης. Την ίδια ανησυχία είχαμε εκφράσει στο παρελθόν για τη μη υλοποίηση του έργου «Αντισεισμικός έλεγχος Δημόσιων Κτιρίων» που είναι εγγεγραμμένο στο Τεχνικό Πρόγραμμα αλλά δεν εκτελείται. Και από άλλες παρατάξεις εκφράστηκαν ανάλογες ανησυχίες όταν, 3 ½ χρόνια μετά το μεγάλο σεισμό της Βρίσας, πολλές πληγές παραμένουν ανοιχτές. Δεν θα πρέπει να επιτρέψουμε να επαναληφθούν αυτά και στη Σάμο.\nΟ τελευταίος σεισμός επιτάσσει άμεσες παρεμβάσεις αποκατάστασης ζημιών και σχεδιασμό σε βάθος χρόνου ώστε τα νησιά μας να θωρακιστούν από τις επιπτώσεις κάθε καταστροφικού φυσικού φαινομένου καθώς δεν πρέπει να παρακολουθούμε άπραγοι τις πλημμύρες χωρίς να προχωρούμε στην άρση των αιτίων τους και τις καταστροφικές πυρκαγιές χωρίς να επενδύουμε στη πρόληψη τους.\nΚαλούμε τη Περιφερειακή Αρχή, χωρίς καμία χρονοτριβή, να δημιουργήσει σχετική γνωμοδοτική επιτροπή και σε συνεργασία με τους Δήμους, τις άλλες αρμόδιες υπηρεσίες, τους φορείς της κοινωνίας και εμπειρογνώμονες να εκπονήσουμε ένα πρόγραμμα Πολιτικής Προστασίας με στόχο τη πρόληψη, ώστε να μειώνονται οι κίνδυνοι αλλά και οι συνέπειες από επικίνδυνα φυσικά φαινόμενα (σεισμοί, πυρκαγιές, έντονες βροχοπτώσεις). Η αξιοποίηση δράσεων που έχουν υλοποιηθεί κατά καιρούς, όπως το πρόγραμμα ERMIS – F που ολοκληρώθηκε πρόσφατα και αφορά τις πλημμύρες, πρέπει να αποτελεί διαρκή και απόλυτη προτεραιότητα.\nΟι προτάσεις αυτές μαζί με ένα ολοκληρωμένο σχέδιο δράσης για αποκατάσταση ζημιών σε υποδομές, επιχειρήσεις και κατοικίες θα πρέπει να κατατεθούν στη Κυβέρνηση που οφείλει να αντλήσει ευρωπαϊκούς πόρους από το σχετικό πρόγραμμα της ΕΕ για φυσικές καταστροφές, αλλά και από το Ταμείο Ανάκαμψης.\nΛόγω της έκτακτης κατάστασης ζητάμε να διεξαχθεί στο προσεχές Περιφερειακό Συμβούλιο συζήτηση για τα σοβαρά αυτά θέματα.\nΤο χρωστάμε στη μνήμη των δυο παιδιών που χάθηκαν τόσο άδοξα στη Σάμο, αλλά και όλων των θυμάτων και των πληγέντων από προηγούμενες φυσικές καταστροφές.\nΚαι κυρίως πρέπει να προλάβουμε τις επόμενες.


8 Λέξεις: Ο Σίμος βάζει φυλακή την Βίκυ - Τι θα δούμε στο νέο κύκλο - TV24 - Youweekly\nTV24 17.07.2020 12:38\nΤο Youweekly.gr μέσα από ένα αποκλειστικό ρεπορτάζ θα σας αποκαλύψει τις εξελίξεις και όσα πρόκειται να δούμε στο νέο κύκλο της σειράς 8 Λέξεις, που θα ξεκινήσει από Σεπτέμβρη στον ΣΚΑΙ! Ένα από τα highlights που θα συμβούν στην σειρά είναι η φυλάκιση της Βίκυς από τον Σίμο!\nΗ Βίκυ τάραξε τις ζωές όλων στο πέρασμά της! Λειτούργησε αρχικά ως βοηθός του Δημήτρη και οι δυο τους προσπάθησαν να «τρελάνουν» την Ηλιάνα, ενώ όταν πήρε τη θέση του Γιάννη Μητροφάνη όταν εκείνος πιάστηκε στη φυλακή, άρχισε να εξουδετερώνει κόσμο. Πάντα με την καταλυτική βοήθεια του Φοίβου Μαρόγλου που ήταν ήδη μπλεγμένος στο κύκλωμα. Σύμφωνα με αποκλειστικές πληροφορίες του TV24 όμως, η δράση της Βίκυς θα τελειώσει σύντομα από τη στιγμή που θα ξεκινήσει ο δεύτερος κύκλος της πετυχημένης σειράς του ΣΚΑΪ. Και γι’ αυτό θα ευθύνεται αποκλειστικά ο Σίμος Καρατζάς. Καλύτερα όμως να πάρουμε τα πράγματα από την αρχή!\nΣτα πρώτα επεισόδια της σειράς, Bίκυ και Φοίβος βρίσκονται στο κότερο με σκοπό μια μαζική επίθεση εναντίον επιφανών πολιτικών και επιχειρηματιών του τόπου. Εκεί θα βρεθεί και ο Μιλτιάδης Μαρόγλου, γεγονός που ο Φοίβος θα αγνοεί. Οταν, μετά από λίγη ώρα, η Βίκυ στρέψει το όπλο της πάνω στον Μιλτιάδη και ο Φοίβος συνειδητοποιήσει τι πάει να κάνει, θα προσπαθήσει να αποτρέψει την επίθεση στον πατέρα του, όμως δεν θα τα καταφέρει. Μια σφαίρα θα ρίξει κάτω τον Μιλτιάδη, όμως ακόμα μία από το όπλο του μπράβου του Μιλτιάδη θα πετύχει τη Βίκυ.\nΟ Φοίβος θα την πάρει αιμόφυρτη και θα τη σύρει σε ένα ασφαλές σημείο μέχρι να αναρρώσει πλήρως, ενώ την ίδια στιγμή θα χαροπαλεύει ο πατέρας του στο νοσοκομείο. Λίγο αργότερα και ενώ η Βίκυ είναι καλύτερα και αρχίσει να κινείται, θα μάθει πως η ζωή της κινδυνεύει από τους ανώτέρους της! Θα μπει λοιπόν στη διαδικασία να σκοτώσει και εκείνους. Ομως, δεν έχει υπολογίσει έναν αστάθμητο παράγοντα που ακούει στο όνομα Σίμος Καραντζάς.\nΟ πρώην άντρας της Εύας, έπειτα από το μακελειό στο κότερο και γνωρίζοντας πως πρέπει να σώσει την καριέρα του ως δημοσιογράφος, θα κάνει ό,τι περνάει από το χέρι του προκειμένου να ανακαλύψει τους δολοφόνους. Ενα-ένα τα βήματα θα τον οδηγήσουν στη Βίκυ και ένα βράδυ θα καλέσει την αστυνομία έξω από το σπίτι της, όπου και θα τη συλλάβουν. Η δράση της σταματάει εκεί...\nΕνώ όμως όλοι θα πίστευαν πως με τη σύλληψή της θα συμπαρασύρει δίπλα της και τον Φοίβο, εκείνη αποφασίζει να τον προστατεύσει. Δεν δίνει το όνομά του στην αστυνομία, όμως ούτε εκείνος θα γλιτώσει από της φυλακής τα σίδερα λίγο αργότερα...\nΤην ώρα που η Βίκυ παλεύει για τη ζωή της και ο πατέρας του Φοίβου, ο Μιλτιάδης, καλείται να δώσει την ίδια μάχη σε ένα κρεβάτι νοσοκομείου. Ο Φοίβος λοιπόν θα δείξει την ευαίσθητη πλευρά του εαυτού του που δεν έχει προβάλλει ποτέ στο παρελθόν και θα προσπαθήσει να φροντίσει και τους δύο όσο καλύτερα μπορεί. Από τη μια θα είναι στο πλευρό της Βίκυς με την οποία και είχε συνευρευθεί ερωτικά, αλλά δεν θα λείπει και από την οικογένειά του που περνά τον δικό της Γολγοθά.\nΔείτε επίσης εδώ τα πρώτα επεισόδια της σειράς! Θα τα δείξει από Σεπτέμβρη αλλά εμείς τα έχουμε πρώτοι!


Το άγχος των πανελλαδικών εξετάσεων - PsychologyNow.gr\nΙουν 4, 2018 5642\t1\nΟ στόχος των γονιών και των εκπαιδευτικών είναι να βοηθήσουν τους μαθητές να αγαπήσουν τη μάθηση και να δημιουργήσουν τις κατάλληλες συνθήκες – και στην δύσκολη στιγμή των εξετάσεων - που θα επιτρέψουν στο παιδί να συνεχίσει και μετά απ’ αυτές να θέλει να μαθαίνει.\nΤο φυσιολογικό άγχος\n- σήμα για ετοιμότητα\n- προειδοποιεί για επικείμενο κίνδυνο\n- καθιστά το άτομο ικανό να πάρει μέτρα ώστε να αντιμετωπίσει την απειλή\n- Έτσι, το άτομο, εξασφαλίζοντας την εγρήγορση διατηρεί την ισορροπία ανάμεσα σ' αυτό και το περιβάλλον\nΤο παθολογικό άγχος\nΤο άγχος που αποτελεί αντικείμενο ιατρικής ευθύνης είναι το παθολογικό και κλινικό άγχος.\nΠρόκειται για ένα διάχυτο, πολύ δυσάρεστο και συχνά ασαφές αίσθημα ανησυχίας, που συνοδεύεται από μία ή περισσότερες σωματικές αισθήσεις (για παράδειγμα, αίσθημα παλμών, σφίξιμο στο στήθος, εφίδρωση, κεφαλαλγία κ.λπ.).\nΟι πανελλαδικές εξετάσεις είναι:\nτο πλέον σημαντικό γεγονός της μαθητικής ζωής.\nη περισσότερο αγχογόνα κατάσταση που η πλειοψηφία των μαθητών έχει περάσει ως τότε.\nΤο άγχος για τις πανελλήνιες αφορά κυρίως:\n- τη διαδικασία της εξέτασης (Τι θέματα θα πέσουν; Θα είναι δύσκολα ή εύκολα; Θα τα βγάλω πέρα; Θα καταλάβω την ερώτηση; Θα θυμηθώ εκείνη την ώρα την απάντηση; Θα μείνω ψύχραιμος; Κι αν κολλήσει η σκέψη μου;)\n-την πιθανή αποτυχία (Κι αν δεν τα καταφέρω; Τόσος κόπος χαμένος; Πώς θα αντιδράσουν οι γονείς μου; Οι καθηγητές μου; Κι αν γίνω ρεζίλι στους συμμαθητές μου; Κι αν απογοητεύσω όσους πίστεψαν σε μένα; Τι θα αξίζω αν δεν τα καταφέρω; Θα αντέξω την αποτυχία; Τι θα κάνω μετά;)\n…Ο γιος μου διαβάζει, για να δώσει πανελλήνιες. Έχει πολύ άγχος. Ο αδερφός του άλλαξε δωμάτιο, για να μην τον ενοχλεί. Έχει βάλει υψηλούς στόχους και αγχώνεται, γιατί ανησυχεί ότι δεν θα τα καταφέρει. Λέει ότι δεν του φτάνει ο χρόνος και ότι δεν μπορεί να συγκεντρωθεί. Είναι καλός μαθητής, αλλά ανησυχεί μήπως ξεχνάει αυτά που διαβάζει. Το βράδυ αργεί να κοιμηθεί. Δεν τρώει καλά. Πήρα άδεια από τη δουλειά μου, για να είμαι σπίτι και να τον βοηθάω όσο μπορώ. Τι μπορώ να κάνω, για να μην αγχώνεται τόσο πολύ;….\nΣε λίγες μέρες ξεκινάνε οι πανελλαδικές εξετάσεις και έχω πολύ άγχος, Όσο περνάει ο καιρός, νιώθω ότι το άγχος μου θα είναι τόσο μεγάλο που δεν θα καταφέρω τίποτα και σκέφτομαι ότι δεν θα πάω να γράψω. Οι γονείς μου με πιέζουν. Μου λένε ότι πρέπει να διαβάζω περισσότερο, ότι έχω ικανότητες και ότι μπορώ να κάνω πολλά περισσότερα από αυτά που καταφέρνω ως τώρα. Εγώ όμως αγχώνομαι περισσότερο και δεν μπορώ να το ελέγξω. Τι να κάνω;.\nΠου οφείλεται το άγχος για τις εξετάσεις\nΣτην ιδιαίτερη σημασία που έχουν οι εξετάσεις και ειδικά οι πανελλήνιες εξετάσεις, για την κοινωνία, την οικογένεια αλλά και τον κάθε εξεταζόμενο μαθητή.\nΣυχνά η οικογενειακή ζωή περιστρέφεται και οργανώνεται γύρω από το διάβασμα και την επιτυχία του μαθητή στις εξετάσεις. Γίνεται μια μεγάλη 'επένδυση' οικονομική και συναισθηματική από την οποία η οικογένεια περιμένει τη μέγιστη απόδοση.\nΗ σημασία που δίδεται στις εξετάσεις\nΓια τον κάθε μαθητή οι εξετάσεις μπορεί να έχουν μια ιδιαίτερη σημασία ανάλογα με το στόχο που προσπαθεί να πετύχει μέσα από αυτές\nΜια αναπόφευκτη διαδικασία για να τελειώσουν το σχολείο.\nΕυκαιρία για να σπουδάσουν ένα αντικείμενο που τους ενδιαφέρει να ασχοληθούν επαγγελματικά με αυτό.\nΘέλουν να ανταποκριθούν στις προσδοκίες των άλλων και να\nκερδίσουν έτσι την αναγνώριση τους.\nΕυκαιρία για περαιτέρω εκπαίδευση\nΑρκετοί μαθητές ταυτίζουν την επιτυχία στις πανελλήνιες με την αξία τους ως άτομα, θεωρούν δηλαδή ότι αξίζουν κάτι μόνο αν πετύχουν. Έτσι έχουν πολύ υψηλές απαιτήσεις από τον εαυτό τους και πιέζονται για υψηλές επιδόσεις. Κάθε πιθανή αποτυχία τότε είναι ιδιαίτερα απειλητική για την αυτοεκτίμηση.\nαίσθημα μοναξιάς και θλίψης\nΤο σώμα είναι ο πρώτος στόχος του άγχους. Πόνος στο κεφάλι, στο στομάχι, την κοιλιά, στους μυς, συχνοουρία, τρεμούλα στα χέρια\nΣυναίσθημα: συμπτώματα πανικού, κοκκίνισμα, σύγχυση, κλάμα, διάσπαση της προσοχής, εφιάλτες, άσχημος ύπνος\nΑρνητικές σκέψεις, επικεντρώνοντας κυρίως στην αποτυχία και στο πόσο κακός είναι ο εαυτός, μειώνοντας παράλληλα την αυτοπεποίθηση του.\nΜειωμένη συγκέντρωση ή και μπλοκάρισμα της μνήμης\nΑπόσυρση: Μαθητές ανήμποροι να αντέξουν το άγχος οδηγούνται σε πλήρη απόσυρση η οποία ερμηνεύεται από τους γονείς ως αδιαφορία.\nΕπιτυχία στο σχολείο σημαίνει προοπτική μιας καλής θέσης στο μέλλον κυρίως μια καλή πρόσβαση στην κατανάλωση αγαθών.\nΣημαίνει «καλή θέση στην κοινωνία», να σε υπολογίζουν και να σε σέβονται.\nΜια σχολική αποτυχία σημαίνει παραίτηση από όλα αυτά.\nΗ εκπαίδευση έχει σταματήσει να έχει στόχο την απόκτηση γνώσεων, έχει εντατικοποιηθεί με μοναδικό ίσως στόχο πια την απόκτηση μιας καλής θέσης στην κοινωνία.\nκοινωνική φοβία ή άλλες ειδικές φοβίες,\nγενικευμένη αγχώδη διαταραχή,\nΙστορικό παραμέλησης ή συναισθηματικής κακοποίησης\n.. ή σύμπτωμα άλλων ψυχικών διαταραχών\n.. ή σύμπτωμα ιατρικών καταστάσεων\nχρήση ή απόσυρση από ουσίες\nΒασικές ομάδες συμπτωμάτων\nΣωματικά συμπτώματα, όπως αίσθημα παλμών, αίσθημα πνιγμονής, τρόμος, ζάλη, κόπωση, δύσπνοια, πόνος στο στήθος, και άλλα σημεία εφίδρωσης από το αυτόνομο\nΓνωσιακά συμπτώματα, όπως αρνητικές σκέψεις ή πεποιθήσεις ή γενικότερη γνωσιακή δυσλειτουργία, όπως έλλειψη προσοχής και πρόβλημα συγκέντρωσης.\nΑποφυγή: τα άτομα που βιώνουν άγχος τείνουν να αποφεύγουν καταστάσεις ή ερεθίσματα που σχετίζονται με το άγχος. Για παράδειγμα, άτομα που πάσχουν από κρίσεις πανικού αποφεύγουν να απομακρυνθούν από το σπίτι τους ή αποφεύγουν καταστάσεις από τις οποίες δεν θα μπορούσαν να αποδράσουν ή η παροχή βοήθειας θα ήταν αδύνατη εάν ένιωθαν κρίση πανικού.\n«κρίση άγχους (ή πανικού)»: αιφνίδια έναρξη με συμμετοχή του αυτόνομου και υποκειμενικό αίσθημα φόβου, διάρκειας 5–30 min, με πλήρη επιστροφή στην προηγούμενη βασική κατάσταση\n«άγχος αναμονής»: πιο χρονία κατάσταση, όπου ο ασθενής φοβάται ή περιμένει ότι η κρίση θα ξανασυμβεί\n«φοβική-αποφευκτική συμπεριφορά», όπου ο ασθενής επιλέγει καταστάσεις που θα τον βοηθήσουν σε μια ενδεχόμενη κρίση\nΦροντίδα του εαυτού: να τρώει καλά, να κοιμάται καλά, να δίνει στον εαυτό του μικρά διαλείμματα χαλάρωσης και ξεκούρασης\nΟργάνωση χρόνου με στόχο την καλύτερη δυνατή αξιοποίηση του διαθέσιμου χρόνου.\nΑναγνώριση εαυτού: τί σημαίνουν οι εξετάσεις, η επιτυχία ή η αποτυχία\nΑς πει ο καθένας στους κοντινούς του ανθρώπους, κυρίως στην οικογένεια αλλά και άλλους π.χ. στους καθηγητές και στους φίλους, τι θα μπορούσαν να κάνουν για να τον βοηθήσουν ή τι να σταματήσουν να κάνουν για να μην τον επιβαρύνουν με επιπλέον άγχος.\nΒοηθάει να ακούει κανείς τις προτροπές και τις συμβουλές των δικών του που είναι έτσι κι αλλιώς καλοπροαίρετες, αλλά τελικά να βρίσκει το δικό του ρυθμό και να προσδιορίζει ο ίδιος τι τον βοηθάει και τι όχι.\nΚρίση άγχους την ώρα των εξετάσεων\nΤα σωματικά συμπτώματα του άγχους, όσο δυσάρεστα κι αν είναι, συνήθως υποχωρούν μετά από κάποια λεπτά της ώρας.\nΑν κάποιος δεν μπορεί να απαντήσει σε μια ερώτηση, ας προσπαθήσει να συγκεντρωθεί σε μια επόμενη χωρίς να σκέφτεται την αποτυχία και ας επανέλθει στη δύσκολη ερώτηση στο τέλος.\n.. η αίσθηση της επάρκειας..\nΟ βαθμός άγχους που βιώνει ο κάθε μαθητής στις εξετάσεις εξαρτάται σε μεγάλο βαθμό από το πόσο αισθάνεται επαρκής να τις αντιμετωπίσει.\nπροετοιμασία του μαθητή\nπόσο σημαντικό θεωρεί το στόχο που έχει θέσει\nεμπιστοσύνη στον εαυτό του και ειδικά στην ικανότητά του να τα βγάζει πέρα σε δύσκολες καταστάσεις\nεμπιστοσύνη που εισπράττει από το περιβάλλον του (οικογένεια, καθηγητές κτλ)\nτις σχετικές πεποιθήσεις (πχ, οι εξετάσεις κρίνουν την επίδοση και όχι την αξία του μαθητή.\n.. πεποιθήσεις – γνωσίες ...\nΑπαισιόδοξη οπτική: 'οι εξετάσεις θα είναι πολύ δύσκολες, δεν πρόκειται να τα καταφέρω, σίγουρα θα αποτύχω‘\nΥπεραισιόδοξη οπτική: 'οι εξετάσεις είναι παιχνιδάκι για μένα, σίγουρα θα πετύχω'.\nΡεαλιστικά αισιόδοξη οπτική: 'δεν ξέρω πώς θα είναι οι εξετάσεις αλλά θα βάλω τα δυνατά μου για να τα καταφέρω'.\nΑν μπορείς να το εξηγήσεις στους άλλους, τότε το έχεις κατανοήσει ... διαφορετικά, χρειάζεσαι κι άλλες επαναλήψεις!\nΠρακτικές οδηγίες για τους μαθητές: ο ρόλος της φαντασίας\nΠάρε μια λευκή σελίδα χαρτί: Γράψε απ’τη μια πλευρά της σελίδας τι είναι ακριβώς αυτό που σου προκαλεί άγχος, κι απ’την άλλη (στήλη της σελίδας) πώς μπορείς πρακτικά να διορθώσεις το συγκεκριμένο πρόβλημα!\nΚάνε ένα διάλειμμα και συζήτησε εκφράζοντας τους φόβους και τις αμφιβολίες σου στους γονείς σου και σε ανθρώπους που μπορούν να σε ακούσουν!\nΠρακτικές οδηγίες για τους μαθητές: ο ρόλος της χαλάρωσης\nσυνδύασε εισπνοές – εκπνοές με θετικές –και ρεαλιστικές- σκέψεις...\nΑντικατάστησε τις σκέψεις: 'δεν θα φοβηθώ', ή 'θα πετύχω στα σίγουρα!', με τις πιο ρεαλιστικές σκέψεις: 'Ακόμα κι αν φοβηθώ, θα το αντιμετωπίσω', 'θα κάνω ό.τι περνάει από το χέρι μου για να επιτύχω'...\nΠρακτικές οδηγίες για τους μαθητές: η ημέρα των εξετάσεων\nπάρτε τα απαραίτητα για την εξέταση,\nφτάστε έγκαιρα στον τόπο της εξέτασης\nΠρακτικές οδηγίες για τους μαθητές: η ώρα της εξέτασης\nΚατά την εξέταση συγκεντρωθείτε και χαλαρώστε\nΠρακτικές οδηγίες για τους μαθητές: η επόμενη μέρα\nΝα θυμάστε: Η ζωή συνεχίζεται και μετά τις εξετάσεις.\nΜια αποτυχία, μικρή ή μεγάλη, δεν είναι το τέλος του κόσμου, ακόμα κι αν φαίνεται έτσι.\nΟ κύριος σκοπός της εκπαίδευσης είναι να βοηθήσει τους νέους ανθρώπους να μαθαίνουν να ανταποκρίνονται με επιτυχία στις συνεχώς μεταβαλλόμενες κοινωνικο- πολιτικές και οικονομικές συνθήκες.\nΟ στόχος των εξετάσεων\nΕτικέτες: άγχος, πανελλήνιες εξετάσεις\nΟρέστης Γιωτάκος 5642


Η σύγκρουση Ρωσίας και Ευρώπης σε «φόντο» οικονομικό και ενεργειακό | The Indicator\nΠροφανώς η εισβολή της Ρωσίας στη Ουκρανία και η ακόλουθη σύρραξη βρίσκεται στο επίκεντρο του παγκόσμιου ενδιαφέροντος, όμως τη μεγάλη εικόνα στην παγκόσμια σκακιέρα συνθέτουν αναμφίβολα και άλλα στοιχεία, που συνδέονται ασφαλώς με τον πόλεμο στην ανατολική Ευρώπη. Ένα από αυτά είναι η σύγκρουση σε φόντο οικονομικό ανάμεσα στη Ρωσία και στη Δύση.\nΠρώτη η Δύση ήταν αυτή που επέβαλλε σκληρές κυρώσεις στο τραπεζικό και νομισματικό σύστημα της Μόσχας, διαμορφώνοντας, η αλήθεια είναι, ένα σκληρό πλαίσιο λειτουργίας για την οικονομία της Ρωσίας. Η τελευταία, όσο κι αν δημοσίως δεν το έχει «ομολογήσει», επλήγη σημαντικά από τα μέτρα που έλαβε η Δύση (κυρίως ΗΠΑ και Ευρώπη). Επιχειρεί το τελευταίο διάστημα να περάσει στην αντεπίθεση, να εφαρμόσει τα αντίποινά της προς την Ευρώπη, ποντάροντας πάνω στο ισχυρό της χαρτί, που δεν είναι άλλο από την ενεργειακή εξάρτηση της Γηραιάς Ηπείρου από το ρωσικό φυσικό αέριο.\nΤο αίτημα για πληρωμή σε ρούβλια των προμηθειών ρωσικού αερίου, δεν είναι ένα καπρίτσιο, ένα τερτίπι που πηγάζει από το θυμικό του «πληγωμένου» από τη στάση της Ευρώπης, Πούτιν. Αποτελεί μέρος μιας ξεκάθαρης στρατηγικής που έχει ως στόχο να ενισχύσει άμεσα και αποτελεσματικά το εθνικό νόμισμα, και να περιορίσει τις ζημίες που προκαλούν οι δυτικές κυρώσεις στην εθνική οικονομία. Παράλληλα, αποτελεί και επίδειξη ισχύος της Ρωσίας απέναντι στην Ευρώπη, η οποία, ωστόσο, έχει δρομολογήσει την ενεργειακή απεξάρτησή της από τη Μόσχα.\nΠρος το παρόν, οι Βρυξέλλες αλλά και οι κραταιές χώρες που αποτελούν τον «πυρήνα» και συνάμα τους εκφραστές των κατευθυντήριων γραμμών της ΕΕ, όπως η Γερμανία και η Γαλλία, απορρίπτουν χωρίς δεύτερη σκέψη ή διάθεση για συζήτηση, τη ρωσική απαίτηση. Την ίδια στάση έχουν υιοθετήσει και οι υπόλοιπες χώρες, όπως για παράδειγμα η Ελλάδα, η οποία προφανώς δεν έχει περιθώρια να κινηθεί εκτός του ευρωπαϊκού πλαισίου, όπως τουλάχιστον αυτό ορίζεται σε επίπεδο αντίδρασης από τις Βρυξέλλες και τις λοιπές δυνάμεις.\nΕνιαίο όχι αλλά χωρίς κοινό πλαίσιο δράσης απέναντι σε ενδεχόμενο ενεργειακό μπλακ άουτ\nΗ Ευρώπη εμφανίζεται ενιαία σ’ ό,τι αφορά στο «όχι» απέναντι στη ρωσική απαίτηση για πληρωμή σε ρούβλια των προμηθειών φυσικού αερίου, αλλά χωρίς κοινό πλάνο και σχέδιο αντιμετώπισης του ενδεχόμενου η Μόσχα να κλείσει τη στρόφιγγα εντός του Απριλίου. Ο καθείς μόνος του, ισχύει σ’ αυτή την περίπτωση, με τις χώρες να επεξεργάζονται τα εναλλακτικά σχέδιά του, προκειμένου να μην αποφύγουν το ενεργειακό μπλακ άουτ, στην περίπτωση που το Κρεμλίνο κάνει πράξει την απειλή του.\nΤο ελληνικό σχέδιο δράσης κινείται σε τρεις βασικούς άξονες και προβλέπει:\n-Εισαγωγή πρόσθετων έκτακτων φορτίων υγροποιημένου αερίου LNG.\n-Ενίσχυση της λειτουργίας των λιγνιτικών μονάδων της ΔΕΗ.\n-Προσθήκη μιας τέταρτης πλωτής δεξαμενής LNG στον τερματικό σταθμό της Ρεβυθούσας, όπου θα μπορούν να μεταφέρονται στα φορτία.\n-Διατήρηση στρατηγικών αποθεμάτων φυσικού αερίου σε υπόγειες αποθήκες στην Ιταλία.\nΗ ενεργοποίηση του εν λόγω σχεδίου είναι αναγκαία μόνο εφόσον η Ρωσία μετουσιώσει σε πράξη την ενεργειακή απειλή, ρίχνοντας κι άλλο λάδι στη φωτιά του οικονομικού πολέμου που έχει ξεσπάσει με αντίπαλο τη Δύση…


Γιάννη Σερίφη δείχνει και ο Σάββας | Η ΚΑΘΗΜΕΡΙΝΗ\nΓιάννη Σερίφη δείχνει και ο Σάββας\n27.08.2002 • 08:00\nΤη συμμετοχή του Γιάννη Σερίφη στην τρομοκρατική οργάνωση «17 Νοέμβρη» από την ίδρυσή της έως το 1983 επιβεβαιώνει στην απολογία που έδωσε την 11η Αυγούστου, ενώπιον του εφέτη-ανακριτή κ. Λεωνίδα Ζερβομπεάκου, ο Σάββας Ξηρός. O ίδιος μάλιστα ισχυρίζεται ότι σύμφωνα με όσα είχε ακούσει από άλλα μέλη της οργάνωσης, ο Γιάννης Σερίφης συμμετείχε και στη δολοφονία του σταθμάρχη της CIA Ρίτσαρντ Γουέλς το 1975. Αξίζει να σημειωθεί ότι ο πρώτος που είχε αναφερθεί στη συμμετοχή του Γιάννη Σερίφη στη συγκεκριμένη δολοφονία -στην οποία φέρονται να συμμετείχαν ο «Λάμπρος» και η «Αννα» της «17N»- είναι ο Παύλος Σερίφης.\nΟ Σάββας Ξηρός αναφέρεται επίσης στον Αλέξανδρο Γιωτόπουλο λέγοντας ότι «είναι πιθανό να μας εκμεταλλεύτηκε ιδεολογικά και οικονομικά», αλλά και στα οικονομικά της οργάνωσης, η οποία σύμφωνα με τον ίδιο παραχωρούσε κάποια χρήματα στα μέλη της για ρεύμα και ενοίκιο, ενώ υπήρχε πρόνοια και για ιατροφαρμακευτική περίθαλψη. Παρατίθενται ακολούθως, αυτούσια αποσπάσματα της απολογίας του Σάββα Ξηρού:\nΤότε, στο μαγειρείο…\n«Τον Γιάννη Σερίφη μία φορά τον συνάντησα πριν από πολλά χρόνια πριν ενταχθώ στην οργάνωση σε κάποιο μαγειρείο που είχε ανοίξει με τον θείο μου Αργύρη Τσακαλία. Το μόνο που μου είχε πει ο Τσακαλίας για τον Σερίφη είναι ότι παρατάει συνέχεια την οικογένειά του και τρέχει από ‘δω και από ‘κει. O Χριστόδουλος μου είχε πει, αν θυμάμαι καλά εδώ και πέντε χρόνια, ότι σε κάποιο αμφιθέατρο μετά από κάποια ομιλία τον πλησίασε ο Γιάννης ο Σερίφης και του πρότεινε ευθέως αν ήθελε να γίνει μέλος της «17N». Τότε είχε γίνει πανικός στην οργάνωση γιατί ο Σερίφης απευθύνθηκε σε κάποιον άγνωστο, δηλαδή στον αδελφό μου, και μάλιστα ο «Λάμπρος» διαμαρτυρόμενος για την συμπεριφορά του του είπε: «Πώς του πρότεινες να γίνει μέλος, τον ξέρεις;». Και ο Σερίφης απάντησε: «Ξέρω τον θείο του τον Τσακαλία». Από ιστορίες μεταξύ των μελών της οργάνωσης είχα ακούσει ότι ο Γιάννης ο Σερίφης είχε λάβει μέρος στην πρώτη ενέργεια της οργάνωσης, στην δολοφονία του Γουέλς. O Σερίφης ελάχιστο διάστημα μετά τη στρατολόγηση του Χριστόδουλου το 1983 διαφώνησε με την οργάνωση και αποχώρησε. Είμαι σίγουρος ότι αποχώρησε, διότι δεν ασχολήθηκε κανένας μας μαζί του ούτε εκείνος με εμάς».\n«Εκ των υστέρων θεωρώ ότι είναι πιθανό ο «Λάμπρος» να μας εκμεταλλεύτηκε ιδεολογικά και οικονομικά. Αλλά τότε του είχαμε τυφλή εμπιστοσύνη. Αν και κατά καιρούς αναρωτιόμουν για τα οικονομικά της εταιρείας διότι πίστευα ότι τα χρήματα που ξοδεύονταν σε ανάγκες ήταν περισσότερα από αυτά που υπολόγιζα… H οργάνωση είχε τα έξοδα των ενοικίων και τα έξοδα των μελών όταν πηγαίναμε για δουλειές. Οταν κάποιο μέλος έμενε άνεργο έπαιρνε κάποιο ποσό, ίσα – ίσα για να συντηρείται. Πολλές φορές μόνο για το ενοίκιο και το ρεύμα. H «17N» κάλυπτε και ιατροφαρμακευτική περίθαλψη των μελών αλλά όχι των οικογενειών τους».\n«Είχα κάνει προσπάθειες να απαγκιστρωθώ από την οργάνωση δύο φορές. Την πρώτη φορά ήταν το 1995 όπου είχα συγκεντρώσει μια ομάδα από καλλιτέχνες, περίπου 8-10 άτομα, και συμβουλευτήκαμε δικηγόρο για το πώς να φτιάξουμε ένα πολιτιστικό κέντρο και να έχει ο καθένας μας το δικό του εργαστήρι. Σκοπός μου ήταν με αυτό το κέντρο να απασχολούμαι όσο το δυνατό περισσότερο για να έχω μια ισχυρή δικαιολογία απέναντι στον «Λουκά» και να ελαττώσω τη συμμετοχή μου στην οργάνωση μέχρι του σημείου να απαγκιστρωθώ εντελώς. Επειδή επισκεπτόμουν το παιδί μου είχα στενές σχέσεις με τον Κουφοντίνα και αυτός θα γνώριζε αν εγώ είχα κάποιο πραγματικό λόγο να απόσχω από την οργάνωση. Μετά τον τραυματισμό μου, στην επίθεση κατά του Γερμανού πρέσβη, τους είχα δηλώσει ότι λόγω του DNA δεν πρέπει να μετέχω σε επόμενες ενέργειες της οργάνωσης, ούτε καν σε κλοπή αυτοκινήτου. O «Λάμπρος» έβγαλε το συμπέραμα ότι οι Αρχές δεν είχαν το DNA, όπως γράφτηκε και σε προκήρυξη, και μου είπε ότι μπορώ να συμμετέχω κανονικά».\n«Πρώτος πυροβόλησε ο «Λουκάς» και μετά έπαθε εμπλοκή το G3. Ταυτόχρονα βλέπω τον Σόντερς να έχει ανοίξει την πόρτα και να γέρνει στο κάθισμα. O «Λουκάς» μετακινήθηκε πολύ πάνω στη μοτοσικλέτα προσπαθώντας να βγάλει το άλλο όπλο. Εγώ νόμιζα ότι κάποιος πεζός μας επιτίθεται από πίσω και έβγαλα το δικό μου 45άρι και προκειμένου να φύγουμε όσο γινόταν πιο γρήγορα, πυροβόλησα 4 φορές.\nΓια τον Σωτήρη Κονδύλη, τον «Αρη» της «17N» ο Σάββας Ξηρός λέει ότι «δεν είχε καμία συμμετοχή μετά τον Σιπαχίογλου. Είχαμε όμως επαφές μέχρι και ένα μήνα πριν τον τραυματισμό μου. Οι επαφές γίνονταν για να μαθαίνουμε νέα για το αν τον παρακολουθούσαν ή αν είχε δημιουργηθεί πρόβλημα με την ασφάλεια της οργάνωσης».\n«Πρώτος πυροβόλησε ο «Λουκάς» και ο «Αρης». Οταν άδειασε το πιστόλι του «Λουκά» πλησίασε τον Χριστόδουλο που είχε την τσάντα με τα όπλα και τις χειροβομβίδες και του είπε να του την δώσει. O «Λουκάς» έριξε χειροβομβίδες κατά του πρώτου αστυνομικού. O οδηγός του περιπολικού δεν αντέδρασε και βρισκόταν στη θέση του και έτρεξε ο Λουκάς και τον πυροβόλησε».\nΟι Ελληνες αγνοούν τα υβριδικά I.X.\nΠαρέμβαση Δικαιοσύνης για τα μπάζα του Κηφισού\nΕΟΦ: Προσοχή στο συστατικό Kava – Kava\nΣκανδαλίδης: Δήμαρχοι και πολίτες φταίνε για τα λάθη…\nΠρώτη κατάληψη από αγρότες\nΠαρατείνεται η αποχή στο ΕΜΠ


Διήμερες πολιτιστικές εκδηλώσεις στον Καλό Αγρό για τον εορτασμό του Ι.Ν. Κοιμήσεως της Θεοτόκου - Πρωινός Τύπος\nHome > Εκδηλώσεις > Διήμερες πολιτιστικές εκδηλώσεις στον Καλό Αγρό για τον εορτασμό του Ι.Ν. Κοιμήσεως της Θεοτόκου\nΣτέλλα Σταυρίδου 21 Αυγούστου 2018 Εκδηλώσεις, Νέα, Τοπικά Νέα\nστον Καλό Αγρό για τον εορτασμό\nτου Ι.Ν. Κοιμήσεως της Θεοτόκου\nΔιήμερο πολιτιστικών εκδηλώσεων, πρόκειται να πραγματοποιηθεί στον Καλό Αγρό, στο πλαίσιο εορτασμού του Ιερού Ναού Κοιμήσεως της Θεοτόκου.\nΟι εκδηλώσεις, θα πραγματοποιηθούν στις 22 και 23 Αυγούστου, στις 9 μ.μ., στο Πάρκο του Καλού Αγρού, σε διοργάνωση του Δήμου Δράμας, της ΔΕΚΠΟΤΑ, του «Απόλλων» Καλού Αγρού και του Τοπικού Συμβουλίου Καλού Αγρού Δράμας.\nΣύμφωνα με το πρόγραμμα των εκδηλώσεων, την Τετάρτη 22 του μηνός, στις 7 μ.μ., θα πραγματοποιηθεί Μέγας Πανηγυρικός Εσπερινός και Λιτάνευση της Ιεράς Εικόνας, στο Ιερό ναό Κοιμήσεως της Θεοτόκου Καλού Αγρού Δράμας. Στις 9 μ.μ., θα πραγματοποιηθούν χορευτικές εκδηλώσεις με τη συμμετοχή του «Απόλλων» και άλλων Συλλόγων, ενώ στη συνέχεια θα ακολουθήσει γλέντι με το μουσικό σχήμα «Εμπειροτέχνες».\nΑκολούθως, την Πέμπτη 23 Αυγούστου, στις 7 π.μ., θα πραγματοποιηθεί Αρχιερατική Θεία Λειτουργία, χοροστατούντος του Σεβασμιώτατου Μητροπολίτη Δράμας, κ.κ. Παύλου. Στη συνέχεια, στις 9 μ.μ., θα πραγματοποιηθεί το 10ο Φεστιβάλ Φιλαρμονικών.\nΠλησιάζει και φέτος η 25η Μαρτίου, έχουμε ετοιμασίες πολλές… Γράφει η Ελένη Αμανατίδου – Νηπιαγωγός


ALLILONnet Company Member: SYNPRAXIS - A new generation reprogramming Greek public policy - Allilonnet\nΑξιοποιώντας τις δυνατότητες που προσφέρει η τεχνολογία, η συνπραξις φιλοδοξεί να αποτελέσει ένα think tank του 21ου αιώνα. Ενεργοποιούμε το ανθρώπινο κεφάλαιο της χώρας και δημιουργούμε ένα συνεκτικό ιστό μεταξύ των μερών του: φοιτητές, ακαδημαϊκούς, επαγγελματίες, πολιτικούς και πολίτες που ζουν στην Ελλάδα και στο εξωτερικό.\nΑποστολή μας είναι η δημιουργία ενός δικτύου νέων Ελλήνων ανά τον κόσμο και η παραγωγή στοχευμένης, προσβάσιμης και εφαρμόσιμης έρευνας.\nΗ συνπραξις δεν περιορίζει τη θεματολογία της σε ένα τομέα. Στοχεύουμε στην ποιότητα της έρευνας και του δημοσίου διαλόγου. Εστιάζουμε σε καίρια θέματα που δεν έχουν λάβει επαρκή προσοχή, ιδιαίτερα όσα αφορούν τους νέους.


Βιογραφικό Θεόδωρος Μπαρμπαγεωργόπουλος | Κωνσταντίνος Ε. Γώγος & Συνεργάτες\nΟ Θεόδωρος Μπαρμπαγεωργόπουλος αποφοίτησε από τη Νομική Σχολή του Αριστοτελείου Πανεπιστημίου Θεσσαλονίκης το 2012, ενώ το 2015 ολοκλήρωσε το Μεταπτυχιακό Πρόγραμμα Σπουδών Δημοσίου Δικαίου και Πολιτικής Επιστήμης της Νομικής Σχολής ΑΠΘ με «άριστα».\nΜιλάει αγγλικά και γερμανικά. Ασκεί ενεργό δικηγορία ως μέλος του Δ.Σ.Θ. από τον Οκτώβριο του 2014, παρ’ Εφέταις από το 2018.\nΈχει χειρισθεί πολυάριθμες υποθέσεις διοικητικού δικαίου, με εξειδίκευση ιδίως στα αντικείμενα του φορολογικού, του πολεοδομικού και του υπαλληλικού δικαίου.


ΓΙΑ ΜΙΑ ΕΛΛΗΝΙΚΗ ΣΤΡΑΤΗΓΙΚΗ – Εκδόσεις Λόγχη\nΑρχική σελίδα / εκδόσεις Λόγχη / ΓΙΑ ΜΙΑ ΕΛΛΗΝΙΚΗ ΣΤΡΑΤΗΓΙΚΗ\nΤο βιβλίο αυτό εξεδόθη το 1980 (από τις εκδόσεις Νέα Θέσις) δηλαδή πριν από ένα τέταρτο αιώνος όταν ο ψυχρός πόλεμος ήταν ακόμη εν δράσει. Από τότε μερικοί παράγοντες μετεβλήθησαν. Οι ΗΠΑ παρέμειναν μόνες τους στην κορυφή της παγκόσμιας ηγεσίας. Η Σοβιετική Ένωσις κατέρρευσε και στην θέση της προέκυψε μια δημοκρατία Καπιταλιστική με περιορισμένα τα προηγούμενα εκτεταμένα σύνορα της και ανάδυση άλλων κρατών με διαφορετικές θρησκείες, γλώσσες και επιδιώξεις. Όλα όσα γράφονται εις το βιβλίο αυτό είναι διαχρονικά. Εκεί που πρέπει να καταβληθή ιδιαιτέρα προσπάθεια είναι η ενίσχυσις των δύο πυλώνων της εξωτερικής μας πολιτικής: του διπλωματικού σώματος και του Στρατού. Η εξωτερική μας πολιτική πρέπει να καταστή θαρραλέα και κατά κάποιο τρόπο επιθετική…\nΟικονομάκος Μιχαήλ Β.\nΔώστε πρώτος μία αξιολόγηση “ΓΙΑ ΜΙΑ ΕΛΛΗΝΙΚΗ ΣΤΡΑΤΗΓΙΚΗ” Ακύρωση απάντησης


Οργάνωση Κομμουνιστών Διεθνιστών Ελλάδας | Λευτεριά στο Μάριο Ζ.\nNA ΑΠΟΦΥΛΑΚΙΣΤΕΙ ΑΜΕΣΑ Ο ΜΑΡΙΟΣ ΖΕΡΒΑΣ\nΌλοι στη ΔΙΑΔΗΛΩΣΗ, Πέμπτη 15 Απρίλη, 7:00 μ.μ. Προπύλαια\nΣτις 11/3, ημέρα Γενικής Απεργίας ενάντια στα νέα αντεργατικά μέτρα, κατά τη διάρκεια της διαδήλωσης στην Αθηνά, η αστυνομία προέβη σε αθρόες προσαγωγές και 11 συλλήψεις διαδηλωτών κατά τη συνήθη πρακτική της το τελευταίο διάστημα. Είναι η πρώτη φορά τα τελευταία χρόνια όπου απεργιακή διαδήλωση καταστέλλεται τόσο έντονα μ’ αυτό τον τρόπο.\nΑνάμεσα στους 11 συλληφθέντες, ο 28χρονος καθηγητής κολύμβησης Μάριος Ζέρβας, που εδώ και ένα μήνα παραμένει προφυλακισμένος στον Κορυδαλλό με μοναδικό στοιχείο τις κατηγορίες των αστυνομικών που τον συνέλαβαν.\nΚατηγορείται για ρίψη μολότοφ, διατάραξη της κοινής ειρήνης και απόπειρα βαριάς σκοπούμενης σωματικής βλάβης. Κατηγορίες εντελώς αβάσιμες, αφού φωτογραφίες από την στιγμή της σύλληψης του που αποδεικνύουν την αθωότητα του και την ψευδομαρτυρία των αστυνομικών.\nΗ προφυλάκιση αυτή έρχεται να προστεθεί σε ολόκληρη σειρά από παρόμοιες περιπτώσεις («ζαρντινιέρα», «πράσινα παπούτσια», Θ. Ηλιόπουλος, διαδηλωτής με πυτζάμες κ.α.), των οποίων έχουμε γίνει μάρτυρες τα τελευταία χρόνια. Η συνεχόμενη και διαρκώς αυξανόμενη -ποιοτικά και ποσοτικά- καταστολή δεν είναι κάποιο «βίτσιο» των εκάστοτε αρμόδιων υπουργών, ούτε προκύπτει από τις πράξεις κάποιων «κακών αστυνομικών». Πάει χέρι-χέρι με τα νέα αντιλαϊκά μέτρα και την κόλαση του Διεθνούς Νομισματικού Ταμείου, που είναι προ των πυλών. Ο «κουκουλονόμος» και το ιδιώνυμο, η επιστράτευση των τρομονόμων ενάντια σε διαδηλωτές και αγωνιστές, οι χαφιεδοκάμερες και τα νέα υπερεξοπλισμένα σώματα της αστυνομίας, έχουν έναν μόνο στόχο: να τσακίσουν τις αντιστάσεις των εργαζομένων και της νεολαίας, για να μας φορτώσει το κεφάλαιο την οικονομική κρίση. Ξέρουν πολύ καλά ότι σύντομα θα ξεσπάσουν αγώνες και κοινωνικές εκρήξεις παρόμοιες ή και μεγαλύτερες απ’ ό,τι τον Δεκέμβρη του ’08. Αυτούς τους αγώνες θέλουν να αποτρέψουν, ποινικοποιώντας κάθε μορφή αντίστασης, καταργώντας κάθε δημοκρατικό δικαίωμα, εγκαθιστώντας ένα πραγματικά ολοκληρωτικό κράτος.\nΣ’ αυτό το πογκρόμ της κυβέρνησης, του κεφαλαίου και των κρατικών μηχανισμών πρέπει να ορθώσουμε ένα πλατύ και μαχητικό κίνημα συμπαράστασης και αλληλεγγύης στους συλληφθέντες και διωκόμενους, για την υπεράσπιση των δημοκρατικών δικαιωμάτων και των ατομικών ελευθεριών, Χρειάζεται να οργανώσουμε άμεσα την αυτοάμυνα του κινήματος απέναντι στην αστυνομική βία και την κρατική καταστολή.\nΝα σταθούμε αλληλέγγυοι στον Μάριο Ζέρβα και στον αγώνα του για ελευθερία, για να αποτρέψουμε παρόμοιες εξοντωτικές πρακτικές του κράτους και των μηχανισμών καταστολής απέναντι σε κάθε αγωνιστή.\n– Να καταργηθούν οι τρομονόμοι\n– Έξω τα ΜΑΤ από τις διαδηλώσεις\n– Να διαλυθούν όλα τα ειδικά σώματα («Δέλτα» κλπ.). Να αφοπλιστεί η αστυνομία.\n0 Responses to “Οργάνωση Κομμουνιστών Διεθνιστών Ελλάδας”\n« Κατάληψη στο Μπίνειο\nΑΝΟΙΧΤΗ ΣΥΝΕΛΕΥΣΗ φοιτητών, μαθητών, εργαζόμενων & ανέργων Μυτιλήνης »


Linux for housewives. XP for geeks. | a geek woman\n10 Ιουλίου, 2008 by fog\nΑν ήταν δυνατόν ένας τέτοιος τίτλος να μην τραβούσε την προσοχή μου. Δεν είναι τόσο για το περιεχόμενο του άρθρου στο ZDNet. Κάποιες στατιστικές, κάποιες απόψεις και οι απαραίτητες προβλέψεις. Όχι γι’ αυτά. Εξάλλου οι γνώμες και τα συμπεράσματα είναι σαν τα blogs. Οι περισσότεροι από μας έχουμε μερικά και πολλές φορές με αντιφατικό περιεχόμενο ανάλογα σε ποιόν θέλουμε να πάμε κόντρα.\nΕίναι ο τίτλος. Που με τη σειρά του μου έφερε στο μυαλό μια σειρά παρόμοιων τίτλων. «Το linux της γιαγιάς σας», «Το linux της μαμάς σας», «Το linux της θειάς σας».\nΓια την ιστορία, το άρθρο αναφέρεται στο ότι το eeepc της Asus με Linux, είναι η επιλογή των ανθρώπων με ελάχιστες γνώσεις σε υπολογιστές, όπως νοικοκυρές και μαθητές, επειδή αυτοί ψωνίζουν με μόνο κριτήριο το κόστος. Από την άλλη, η πιο ακριβή έκδοση με xp, είναι η επιλογή όσων γνωρίζουν από υπολογιστές. Τους χρήστες δηλαδή των windows.\nΤο ότι οι «άσχετοι» αυτοί μπορούν να χρησιμοποιούν linux, όταν τα xp-geeks δηλώνουν ότι το linux είναι δύσχρηστο, δεν το σχολιάζει το άρθρο.\nΖω και κινούμαι στο περιθώριο των χρηστών του linux. Μακριά από τα άτομα που συνήθως το γνωρίζουν ή το χρησιμοποιούν. Φοιτητές, σπουδαστές, άτομα ψαγμένα στο χώρο τον υπολογιστών, ανήσυχα πνεύματα σε σχολές όπου τα πράγματα συμβαίνουν, μαθητές που τους αρέσει να ψάχνουν, άνθρωποι στο χώρο της τεχνολογίας ή απλά άτομα που σκέφτονται. Ο μόνος κοινός τόπος για να έρθω σε επαφή με τέτοια άτομα, είναι το internet.\nΚαι εκεί, τα πρώτα χρόνια που τριγύριζα, έμαθα θαυμαστά πράγματα. Το linux είναι δύσκολο, το linux είναι δύσχρηστο, το linux είναι για μαζόχες, το linux είναι για μουσάτα φρικιά στα υπόγεια εργαστήρια του MIT και του Berkeley. Και έπαθα ένα σοκ. Δε φταίω, δεν είχα internet να τα μάθω αυτά πριν αρχίσω να μαθαίνω linux ώστε να το αποφύγω. Ούτε μούσι έχω. Πού πάω; Από την άλλη το πήρα πάνω μου το «ψώνιο». Την είδα «hacker by the νεροχύτη with the άπλυτα πιάτα».\nΚαι περνούσε ο καιρός και το «ψώνιο» μου το έτρεφαν στρατιές windows-boys. Eπειδή λέει δεν έκανα next, next, next, restart, βάζοντας το cdάκι, αλλά ./configure, make, sudo make install, ήμουν διάνοια. Και έφτιαχνα το παστίτσιο και τα σκεφτόμουν όλα αυτά ανακατεύοντας τη μπεσαμέλ και ένιωθα o Stallman, με ικανότητες Βέφας Αλεξιάδου, στο σώμα της Monica Bellucci. (Καλά, για τις ικανότητες της Βέφας υπερβάλω λίγο, τα άλλα ισχύουν).\nΚαι φτάνουμε στο σήμερα και αρχίζει η κατρακύλα. Τα δεδομένα αλλάζουν. Οι νοικοκυρές, οι γιαγιάδες και οι θείτσες βάζουν linux και freeBSD. Στήνουν τον οικιακό τους server με freeNAS και πίνουν τσάι συζητώντας αν είναι πιο hot και sexy ο Mark ή ο Theo. Πάει η δόξα, πάει το μούσι, πάει και το σώμα της Bellucci.\nΑπό την άλλη, οι πρώιμοι hackers έστηναν με τον eshopowizard τo innovator pc τους βάζοντας windows me για τα πρώτα βήματα, μέχρι να έρθει η ώρα να κερδίσουν τον τίτλο του «geek» και να αξίζουν να βάλουν τα xp. Οι uber-geeks βάζουν κατευθείαν vista.\nΜου αρέσει να διαβάζω άρθρα που γράφονται ενώ στηρίζονται σε ταμπέλες και στεγανά (και να τα γράφω κάποιες φορές). Μου ικανοποιούν τις μαζοχιστικές μου ανάγκες. Μου αρέσει να διαβάζω και τα σχόλια των diggers πάνω σε αυτά. Περιμένω με αγωνία να καταλήξουν.\nΘέλω να ξέρω αν είμαι μια «παλιο-Κατίνα» και να πάω να πλύνω κάνα πιάτο όσο κάνω compile ή αν είμαι ο Stallman στο σώμα της Bellucci.\nThis entry was posted in Σκέψεις,Φευγάτα,Linux,Windows and tagged Σκέψεις,Φευγάτα,Linux,Windows. Bookmark the permalink.\n7 thoughts on “Linux for housewives. XP for geeks.”\n10 Ιουλίου, 2008 στο 11:53 πμ\nΠράγματι, ο πόλεμος των λειτουργικών έχει φτάσει στο απόγειο της επιχειρηματολογίας του. Αλλα δες το κι απ την θετική πλευρά. Αλάτι στη ζωή. Διαβάζεις επιχειρηματολογία, και δεν ασχολείσαι με αυτό καθ αυτό το θέμα αλλα με την λογοτεχνία του και την φαντασία των εμπλεκόμενων.\nΤι σκέφτηκε ο ποιητής για να περάσει τα παράθυρα ως χαι τεκ προιον.\nΑλλα η μεγάλη διαφορά τελικά δεν είναι ούτε τεχνική ούτε λογοτεχνική. Ειναι φιλοσοφική. χιχιχι\n10 Ιουλίου, 2008 στο 12:25 μμ\nεγώ γιατί νόμιζα οτι έχεις μούσι :shifty:\n10 Ιουλίου, 2008 στο 1:06 μμ\n«Ο Stallman στο σώμα της Belluci»\nΓιατί το ‘κανες αυτό τώρα; Την επόμενη φορά που θα δω το Stallman δε θα μπορέσω να αντισταθώ στον πειρασμό να του πω ότι έχει επειγόντως ανάγκη από «patching» 😛 😛 😛\n10 Ιουλίου, 2008 στο 8:35 μμ\nΣωστά τα λες, αλλά αυτός ο συνδυασμός -που όλοι σχολιάζουν- είναι δολοφονικός!!!\nΠωπω έμπλεξες δύο πολύ ακραίες έννοιες σε μία, και έχω πετάξει segmentation fault 😛\n11 Ιουλίου, 2008 στο 12:45 μμ\n@tasosdev: Φιλοσοφίες 😛\n@ξξ: Νόμιζες γιατί με θυμάσαι πριν την αλλαγή :what:\n@Γιωργος Κεραμίδας: Σε περίπτωση που το φτιάξετε αυτό το patch δώστε link για download παρακαλώ :blush:\n@koki: Μη «μασάς» μικρή μου μέλισσα. Εμείς έχουμε πλούσιο εσωτερικό κόσμο. 😎\nΟ/Η Mr. Daff λέει:\n14 Ιουλίου, 2008 στο 4:43 πμ\nΤην ίδια ιδέα είχα κι εγώ για τον εαυτό μου. Επειδή στο σχολείο μου δεν τα πάνε και πολύ καλά με τους υπολογιστές, και επειδή μπορούσα να κάνω compile κανα δυο προγράμματα (και καυχιόμουν και λίγο για αυτό), την είχα δει «παλικάρι σε γκαράζ που έφερε την επανάσταση στο χώρο των PC». Όταν όμως έτρεξα Linux για πρώτη φορά και έπιασα τον εαυτό μου να κοιτάει ηλίθια την οθόνη μη γνωρίζοντας τί να κάνει, κατάλαβα οτι δεν είμαι τόσο hacker όσο πίστευα…\nυγ. Συγνώμη που χρησιμοποιώ nickname, έχω πάρει όρκο να μήν δίνω αληθινά στοιχεία στο Internet. Για δες, γράφω σε κοριτσίστικο blogplace…\nυγ.2. Εγώ έχω μούσι!!\n14 Ιουλίου, 2008 στο 12:15 μμ\nΌλοι οι «μεγάλοι» hackers έχουμε περάσει στιγμές δύσκολες. Ξέρω κάποια που έκανε τόσο ασφαλές το σύστημά της κάποτε, που δεν μπορούσε να κάνει login ούτε ο root. 😎\nΥΓ. Δεν είναι «κοριτσίστικο» το βλογ. Μη σε ξεγελάει το φρεσκοφορεμένο ροζουλί θεματάκι. Φωλιά με φίδια είμαστε, απλά μεταμφιεζόμαστε σε ροζ καραμελίτσες. :secret:


Στον Πανελλήνιο Διαγωνισμό Διαστημικής το ΕΠΑΛ Μυτιλήνης (video) – Open2030\nΗ αποτελείται από τους μαθητές: Αλέξανδρος Μουσελίμης, Άγγελος Κουτσκουδής, Ιωάννα Αγγελή, Δημήτρης Κυλινδρέας, Αντωνία Πατέστου, Άγγελος Παπαδημητρίου, Στρατούλα Τσουπή, Άννα Ράτζα, Γιώργος Αποστολέλλης, Ασημάκης Λουρετζάκης, Γρηγόρης Παπαμήτσος, Παναγιώτης Λημναίος, Δημήτρης Αγκοπιάν, Λεάντρο Χύσα, Μάριο Λικάι και Δημήτρης Μαγιάκης.\nΟι μαθητές θα κατασκευάσουν ένα δορυφόρο που μετά την απόρριψη από τον πύραυλο, θα χωρίζεται σε τρία μέρη, τα οποία είναι συνδεδεμένα μέσω ενός ηλεκτρομαγνήτη και αφού πέσουν στο έδαφος θα δημιουργούν ένα ασύρματο πλέγμα επικοινωνίας. Έτσι, σε περίπτωση φυσικής καταστροφής, με ανενεργά τα τηλεφωνικά δίκτυα ο δορυφόρος θα τεθεί προκειμένου να δοθούν οι θέσεις όσων βρίσκονται σε δυσχερή θέση με το πάτημα του κουμπιού έκτακτης ανάγκης ή με τη χρήση των κινητών τους.\nΓια την συμμετοχή τους στον Διαγωνισμό μίλησαν στην εκπομπή “Ο3” της ΕΡΤ 3 η κ. Παρασκευή Μπάτσιου, υπεύθυνη καθηγήτρια του προγράμματος καθώς και οι μαθητές Αλέξανδρος Μουσελίμης και Άγγελος Παπαδημητρίου.\nΕπόμενο άρθρο ΔΝΤ: Η οικονομική επιβράδυνση της Κίνας θα συνεχιστεί\nΠροηγούμενο άρθρο Στο νοσοκομείο σε σοβαρή κατάσταση η Μαριέττα Γιαννάκου


Το αμερικανικό δολάριο ευρείας βάσης θα τελειώσει αυτήν την εβδομάδα στην πτωτική πορεία, καθώς η διάθεση εμβολίων και η χαλαρή νομισματική πολιτική τείνουν να υπονομεύουν το δολάριο. Η αισιοδοξία για τα εμβόλια κοροναϊού ενισχύθηκε μετά το Ηνωμένο Βασίλειο ξεκίνησε τη διαδικασία εμβολιασμού. Εκτός από το Ηνωμένο Βασίλειο, ο Καναδάς ενέκρινε επίσης το πρώτο εμβόλιο COVID-19 την Τετάρτη και δήλωσε ότι οι εμβολιασμοί θα ξεκινήσουν την επόμενη εβδομάδα. Αυτό ώθησε επίσης τους επενδυτές να επενδύσουν σε πιο επικίνδυνα περιουσιακά στοιχεία, τα οποία, φυσικά, έρχονται σε αντίθεση με τα περιουσιακά στοιχεία της ασφάλειας. Εκτός από αυτό, οι ελπίδες ότι το πακέτο τόνωσης των ΗΠΑ τελικά θα εγκριθεί θα τροφοδοτηθούν περαιτέρω μετά την ανακοίνωση των ΗΠΑ απογοητευτικών δεδομένων, τα οποία έθεσαν αμέσως περισσότερες αμφιβολίες για την οικονομική ανάκαμψη από το COVID-19 στις Ηνωμένες Πολιτείες και υπονόμευσαν το δολάριο ΗΠΑ.\nΚοιτώντας μπροστά στην επόμενη εβδομάδα, η σειρά των Παραγωγών PMI και των Απαιτήσεων Ανεργίας, μαζί με τα Πρακτικά Συνεδριάσεων της Νομισματικής Πολιτικής και τη Δήλωση της FOMC θα μπορούσαν να οδηγήσουν πολλά πρωτοσέλιδα για να κρατήσουν τις αγορές σε κίνηση. Οι γεωπολιτικές εντάσεις και οι επικεφαλίδες του κοραναϊού θα παρακολουθούνται επίσης στενά, καθώς θα μπορούσαν να διαδραματίσουν βασικό ρόλο στον καθορισμό των επιπέδων κινδύνου στην αγορά.\nΚορυφαία οικονομικά γεγονότα που πρέπει να παρακολουθήσετε αυτήν την εβδομάδα\n1) Ευρωπαϊκή Βιομηχανική Παραγωγή (MoM) – Δευτέρα – 10:00 GMT\nΑυτά τα δεδομένα δημοσιεύονται από την Eurostat, η οποία μετρά τον όγκο σε όρους βιομηχανιών, όπως εργοστάσια και μεταποιητικά. Οποιαδήποτε ανοδική τάση θεωρείται πληθωριστική, γεγονός που δείχνει την ανάγκη αύξησης των επιτοκίων. Συνήθως, μια υψηλή αύξηση της βιομηχανικής παραγωγής θεωρείται θετική ή ανοδική για το νόμισμα ευρώ. Αντίθετα, η χαμηλή βιομηχανική παραγωγή θεωρείται αρνητική ή πτωτική.\nΗΜΕΡΟΜΗΝΙΑ: 11/12/2020 10:00\n2) Πρακτικά συνεδρίασης της νομισματικής πολιτικής της Αυστραλίας – Τρίτη – 0:30 GMT\nΑυτά τα πρακτικά δημοσιεύονται δύο εβδομάδες μετά την απόφαση επιτοκίου. Δίνουν γενικά πλήρη περιγραφή της πολιτικής συζήτησης, συμπεριλαμβανομένων των διαφορών. Εκτός από αυτό, καταγράφουν επίσης τις ψήφους των μεμονωμένων μελών της Επιτροπής. Εάν το RBA είναι ασταθές για τις πληθωριστικές προοπτικές της οικονομίας της Αυστραλίας, οι αγορές βλέπουν υψηλότερη πιθανότητα αύξησης των επιτοκίων, η οποία τείνει να στηρίζει το νόμισμα AUD. Αντίθετα, εάν το RBA είναι αισιόδοξο για τις πληθωριστικές προοπτικές για την οικονομία της Αυστραλίας, οι αγορές βλέπουν υψηλότερη πιθανότητα μειώσεων των επιτοκίων, η οποία θεωρείται ως μια πτωτική ή αρνητική αίσθηση για το δολάριο Αυστραλίας..\n3) PMI Γερμανικής παραγωγής Flash – Τετάρτη – 8:30 GMT\nΑυτά τα δεδομένα συνήθως δημοσιεύονται από την Markit Economics, η οποία εξετάζει τις επιχειρηματικές συνθήκες στον κατασκευαστικό τομέα. Το PMI μεταποίησης είναι ένας κύριος δείκτης των επιχειρηματικών συνθηκών και της συνολικής οικονομικής κατάστασης της Γερμανίας, καθώς ο μεταποιητικός τομέας αποτελεί μεγάλο μέρος του συνολικού ΑΕΠ. Τα αποτελέσματα άνω των 50 θεωρούνται θετικά ή ανοδικά για το νόμισμα EUR. Αντίθετα, τα αποτελέσματα κάτω των 50 θεωρούνται bearish ή αρνητικά για το ευρώ.\nΗΜΕΡΟΜΗΝΙΑ: 12/01/2020 08:55\n4) Λιανικές πωλήσεις (MoM) – Τετάρτη – 13:30 GMT\nΑυτά τα δεδομένα δημοσιεύονται από το Γραφείο Απογραφής των ΗΠΑ, το οποίο μετρά τις συνολικές αποδείξεις των καταστημάτων λιανικής. Οι μηνιαίες ποσοστιαίες αλλαγές αντικατοπτρίζουν το ποσοστό αλλαγών σε τέτοιες πωλήσεις. Οι αλλαγές στις λιανικές πωλήσεις παρακολουθούνται ευρέως, καθώς θεωρούνται σημαντικός δείκτης των καταναλωτικών δαπανών. Ως εκ τούτου, τα υψηλά στοιχεία θεωρούνται bullish για το νόμισμα USD. Αντίθετα, τα χαμηλά στοιχεία είναι αρνητικά ή πτωτικά για το δολάριο ΗΠΑ.\nΗΜΕΡΟΜΗΝΙΑ: 11/17/2020 13:30\n5) Απόφαση επιτοκίου Fed – Τετάρτη – 19:00 GMT\nΗ Κεντρική Τράπεζα του έθνους πραγματοποιεί τακτικές συναντήσεις οικονομικής πολιτικής, κατά τις οποίες τα μέλη του διοικητικού συμβουλίου συζητούν διάφορα μέτρα. Το πιο σημαντικό από αυτά είναι τα επιτόκια που θα χρεώσει για δάνεια και προκαταβολές σε εμπορικές τράπεζες. Στις ΗΠΑ, το Διοικητικό Συμβούλιο της Ομοσπονδιακής Τράπεζας των ΗΠΑ συνεδριάζει σε διαστήματα 5 έως 8 εβδομάδων, κατά την οποία ανακοινώνουν τις τελευταίες αποφάσεις τους. Οι αυξήσεις των επιτοκίων τείνουν να στηρίζουν το νόμισμα USD, το οποίο θεωρείται ως ένδειξη σημαντικού πληθωρισμού. Αντίθετα, οι μειώσεις των επιτοκίων θεωρούνται ένδειξη οικονομικών και πληθωριστικών δεινών, και αυτό τείνει να υπονομεύσει το δολάριο.\nΗΜΕΡΟΜΗΝΙΑ: 11/05/2020 19:00\nΑμέσως μετά την απόφαση επιτοκίου της Fed, η FOMC δημοσιεύει τη δήλωσή της σχετικά με τη νομισματική πολιτική. Η δήλωση τείνει να επηρεάσει την αστάθεια του USD και να καθορίσει μια βραχυπρόθεσμη ανοδική ή bearish τάση. Επομένως, μια χαοτική προοπτική θεωρείται θετική ή ανοδική για το νόμισμα USD. Αντίθετα, μια dovish άποψη θεωρείται αρνητική ή bearish.\n6) Δήλωση νομισματικής πολιτικής της ΕΚΤ και συνέντευξη τύπου – Πέμπτη – 13:30 GMT\nΜετά την απόφαση οικονομικής πολιτικής της ΕΚΤ, ο Πρόεδρος της ΕΚΤ δίνει συνέντευξη τύπου σχετικά με τη νομισματική πολιτική. Αυτά τα σχόλια επηρεάζουν συνήθως την αστάθεια του νομίσματος EUR και καθορίζουν μια βραχυπρόθεσμη ανοδική ή πτωτική τάση. Δεδομένου ότι η απρόσεκτη άποψη του Προέδρου θεωρείται θετική για το ευρώ · Ομοίως, μια dovish προοπτική είναι αρνητική ή bearish για το ευρώ.\n7) Aussie Employment Change – Πέμπτη – 0:30 GMT\nΑυτά τα δεδομένα δημοσιεύονται συνήθως από το Αυστραλιανό Γραφείο Στατιστικής, το οποίο μετρά τον αριθμό των απασχολούμενων στην Αυστραλία. Με απλά λόγια, μια αύξηση αυτού του δείκτη επηρεάζει θετικά τις καταναλωτικές δαπάνες, οι οποίες τείνουν να ενισχύσουν την οικονομική ανάπτυξη. Επομένως, τα υψηλά στοιχεία θεωρούνται bullish για το AUD και τα χαμηλά στοιχεία θεωρούνται αρνητικά (ή bearish) για το νόμισμα AUD.\nΠΡΑΓΜΑΤΙΚΟ: 178,8 Κ\nΜειονεκτήματα: -30 Κ\nΗΜΕΡΟΜΗΝΙΑ: 11/19/2020 00:30\nΣυνήθως, αυτά τα δεδομένα δημοσιεύονται από το Αυστραλιανό Γραφείο Στατιστικής, το οποίο μετρά τον αριθμό των ανέργων εργαζομένων διαιρεμένο με το συνολικό πολιτικό εργατικό δυναμικό. Τα υψηλά στοιχεία δείχνουν έλλειψη επέκτασης στην αγορά εργασίας της Αυστραλίας. Αυτή η αύξηση οδηγεί στην αποδυνάμωση της Αυστριακής οικονομίας. Ένα χαμηλότερο ποσοστό θεωρείται ως αισιόδοξος συναίσθημα για το AUD. Αντίθετα, μια αύξηση θεωρείται αρνητική ή bearish για το δολάριο Αυστραλίας.\nΔήλωση νομισματικής πολιτικής BOJ – Παρασκευή\nΑυτή η δήλωση δημοσιεύεται από το συμβούλιο πολιτικής της Τράπεζας της Ιαπωνίας. Ανακοινώνοντας το αποτέλεσμα των ψήφων της επιτροπής για τα επιτόκια και άλλα μέτρα πολιτικής, καθώς και τις οικονομικές συνθήκες που επηρεάζουν τις αποφάσεις τους, αυτή η δήλωση παρέχει πολλές συμβουλές για μελλοντικές αλλαγές στη νομισματική πολιτική.\nΤο αμερικανικό δολάριο ευρείας βάσης βρίσκεται στο πίσω μέρος κατά τη διάρκεια των συναλλαγών\nΤο αμερικανικό δολάριο ευρείας βάσης πρόκειται να τελειώσει αυτήν την εβδομάδα στην πτωτική πορεία,


NEFELI: Ιστορικο χρεους και προδοσιας της Ελλαδος\n«Ο Πάγκαλος (συν ονόματος φασιστας και παππούς του σημερινού) γκρέμισε κάθε εμπόδιο που εβαζε μπροστά του η εθνική αξιοπρέπεια, πέταξε κάθε ηθικό φράχτη και με συνενόχους τους ξένους τοκογλύφους ρήμαξε τα οικονομικά του κράτους, καταλήστεψε το λαό και ρεζίλεψε τη χώρα με την τυχοδιωκτική του πολιτική. Ανέβηκε στην εξουσία με την υποστήριξη του τραπεζικού κεφαλαίου κι όλων των πολιτικάντηδων με σκοπό να πνίξει το λαϊκό κίνημα. (…) Ο πρόδρομος αυτός του Μεταξά ο γελοίος δικτατορίσκος της ρεμούλας συνέχισε τους μεγάλους έρωτες του Μιχαλακόπουλου (πολιτικός του μεσοπολέμου) με τους ξένους τοκογλύφους και μάλιστα τους ξεπέρασε. Τώρα που σα δικτάτορας δεν είχε να δώσει λόγο σε κανένα έβαλε μπροστά το ανοιχτό ξεπούλημα της χώρας στους ξένους κεφαλαιούχους και σε συνεργασία με τους λωποδύτες υπουργούς του και ντόπιους τυχοδιώκτες το έριξαν στη ρεμούλα και τις ληστείες. Πολλά κοινωνικά κατακάθια της εποχής εκείνης κοιμήθηκαν ξεβράκωτα κι αδέκαροι και ξύπνησαν εκατομμυριούχα. Γκανιάν όμως ήρθε ο δικτάτορας-φασιστας με την προκομμένη τη συμβία του.\n»Ο πάγκαλος, όπως και ο Μιχαλακόπουλος το ειχε καημό αν πέρνουσε έστω μια μέρα χωρίς να υπογράψουν μια σύμβαση με ξένη εταιρεία ή τράπεζα. Πρώτα- πρώτα επικύρωσε και πήρε το δάνειο των ελληνικών σιδηροδρόμων που είχε συμφωνήσει ο Μιχαλακόπουλος (…) ο πραγματικός τόκος ανέβηκε στο τοκογλυφικό επίπεδο των 9%. Το δάνειο έγινε δια την κατασκευή και ενίσχυση σιδηροδρομικών γραμμών και τη προμήθεια σιδηροδρομικού υλικού. Θα έφτιαχναν καθώς λέγανε 350 χιλιόμετρα σιδηροδρομικές γραμμές, αλλά μόλις πήραν τα λεφτά στα χέρια τους Πάγκαλος και Σια ούτε τις είδε ούτε τις άκουσε κανείς τις καινούργιες τούτες τις γραμμές.\n«Η περίοδος 1931-32 είναι αρκετά δραματική για το λαό και την Ελλάδα. Η κρίση από 'να μέρος κι η πολιτική των φαυλοκρατικών κυβερνήσεων από τ΄ άλλο, ερήμωσαν πάλι τη χώρα. Τα καπνά κι η σταφίδα έμεναν απούλητα, μαζί με τις εξαγωγές πέφτουν κι οι εισαγωγές. Οι αγρότες πεινούν, οι εργάτες μένουν άνεργοι, όλοι οι εργαζόμενοι βρίσκονται σε απόγνωση. Οι μόνοι που απολαμβάνουν μακάρια τη ζωή τους και αδιαφορούν για την τραγική αυτή κατάσταση είναι – εκτός από τους νεόπλουτους που δημιούργησε η κυβέρνηση Βενιζέλου – οι ξένοι και ντόπιοι ομολογιούχοι, που μέχρι το 1932 έπαιρναν στο ακέραιο το τοκοχρεολύσιο.\nΜε την αφαίμαξη όμως αυτή, ο προϋπολογισμός του 1931-1932 θα 'κλεινε με 1 δις έλλειμμα. Σε έσοδα 8.200 εκατομμυρίων έπρεπε να πάρουν οι ομολογιούχοι 4.400, δηλαδή τα 54%, την προηγούμενη χρονιά είχαν πάρει τα 40%. Για να πληρωθούν τώρα σε χρυσό, δεν αρκούσε το κάλυμμα της τράπεζας και δημιουργόταν άμεσος κίνδυνος να μείνει ο λαός χωρίς ψωμί, γιατί το περισσότερο σιτάρι εκείνο τον καιρό ερχόταν απ΄ έξω. Η πληρωμή, λοιπόν, του τοκοχρεολύσιου θα ΄ταν εγκληματική παραφροσύνη. Εντούτοις, το Σεπτέμβρη του '31 η κυβέρνηση ανακοίνωσε επίσημα ότι τα τοκομερίδια των ομολογιούχων θα πληρωθούν στο ακέραιο και σε χρυσό.\nΚαι για να το πετύχει άρχισε να παίρνει μέτρα, που στρέφονταν κατά του λαού. Στις 8 του Οκτώβρη, έγινε η δραχμοποίηση των καταθέσεων σε συνάλλαγμα, για να «προστατευθεί» το εθνικό νόμισμα και στην ουσία για να πληρωθούν οι ομολογιούχοι. Με το μέτρο της δραχμοποίησης ληστεύτηκαν χιλιάδες κόσμου και κέρδισε η Εθνοτράπεζα εκατοντάδες εκατομμύρια, ενώ ο τορπιλισμός της δραχμής συνεχιζόταν στη μαύρη αγορά του συναλλάγματος με πρωταγωνιστές τον Μαρή κι άλλα πρωτοπαλίκαρα του Κόμματος των Φιλελευθέρων.\nΕκείνον ακριβώς τον καιρό άρχισε να ξεσπάει απειλητική η λαϊκή αντίδραση. Οι εργαται και οι υπάλληλοι παλεύουν ακούραστα μ΄ απεργίες , οι επαγγελματίες κινητοποιούνται κι οι αγρότες κάνουν ομαδικές καθόδους στις πόλεις»\n«Ο Βενιζέλος μυρίστηκε τον κίνδυνο και επιχείρησε να βγει από το αδιέξοδο. Το Γενάρη του ΄32 απευθύνθηκε στις μεγάλες δυνάμεις και στο ΔΟΕ και παρακαλούσε να του δώσουν πεντάχρονη αναστολή στα χρεολύσια και 50 εκατομμύρια δολάρια για να συμπληρωθούν τα παραγωγικά έργα. Ο υπουργός των Εξωτερικών στην οικουμενική είχε χαρακτηρίσει το ΔΟΕ «απλούν τεχνικόν σώμα», αλλά ένας οργανισμός που κρατάει στα χέρια του τη ζωή ενός ολόκληρου λαού και οι πρωθυπουργοί πέφτουν στα πόδια του και τον παρακαλούν, δεν είναι καθόλου «απλούν τεχνικόν σώμα», αλλά υπέρτατος, κυρίαρχος και παντοδύναμος αφέντης της χώρας μας. Επίσης ο Βενιζέλος ζήτησε να 'ρθει στην Ελλάδα κι αντιπρόσωπος της δημοσιονομικής επιτροπής της ΚΤΕ (σ.σ. Κοινωνία των Εθνών) για να κάνει «επιτόπιον έρευνα» και να διαπιστώσει σε πόσο κρίσιμη οικονομική κατάσταση βρισκόταν η χώρα. Στο τέλος τους έδινε την υπόσχεση ότι με το δάνειο που θα του ΄διναν, θα πλήρωνε και τους τόκους των εξωτερικών δανείων».\nΜπροστά σ΄ αυτή την απελπιστική κατάσταση ξεκινάει ο ίδιος ο Βενιζέλος και πηγαίνει στη Γενεύη. Κάνει μια δραματική έκκληση στο συμβούλιο της ΚΤΕ, αλλ΄ αυτό περιορίζεται μόνο να λάβει σε υπό σημείωσιν τη γνώμη της δημοσιονομικής επιτροπής και παραπέμπει πάλι την ελληνική κυβέρνηση στους ομολογιούχους. Για καινούργιο δάνειο ούτε συζήτηση δεν μπορούσε να γίνει. Εν τω μεταξύ η κατάσταση τραβάει όλο και στο χειρότερο. Στις 25 του Μάρτη γίνεται μια μεγάλη σύσκεψη υπό την προεδρία του Προέδρου της Δημοκρατίας και με σκοπό να μελετηθεί η οικονομική κατάσταση και τα μέτρα που πρέπει να παρθούν. Ανάμεσα στους συσκεπτόμενους βρίσκονται πολλοί υπεύθυνοι για το κατάντημα του τόπου. Οι καταχρήσεις, η κερδοσκοπία και οι ρεμούλες γίνονται το πιο συνηθισμένο φαινόμενο. Η διαφθορά κι η ηθική εξαχρείωση της κυβερνητικής κλίκας φτάνει στο κατακόρυφο. Νόθευσαν ακόμα και το κινίνο, πράξη αρκετά χαρακτηριστική για τη σαπίλα που βασίλευε ανάμεσα στην παράταξη που κυβερνούσε τη χώρα».\n«Οι εκλογές του Ιούνιου του '35 φανερώνουν ότι οι λαϊκές μάζες αρχίζουν να χειραφετούνται πια από την επιρροή των κομμάτων και να προσανατολίζονται προς τ΄ αριστερά. Η κατάσταση αυτή αρχίζει να καταντά αρκετά επικίνδυνη για την ντόπια και πολύ επιζήμια για τους ξένους κεφαλαιούχους, που θα επιθυμούσαν να ασχολιέται ο ελληνικός λαός με τα «ειρηνικά» του έργα και να μην καταγίνεται τόσο πολύ στην πολιτική. Και τότε όλοι οι αντιδραστικοί πλουτοκρατικοί κύκλοι του εσωτερικού και του εξωτερικού, με πρώτη την Εθνοτράπεζα, με τις συμβουλές και την έγκριση του Βενιζέλου, με την ανοχή των κομμάτων και με τις ευλογίες και τα χειροκροτήματα των ομολογιούχων, άρχισαν να κηρύσσουν την πολιτική της «συμφιλίωσης».\nΤο βιβλίο του Μπελογιάννη πέρα από την εμπεριστατωμένη ανάλυση της πορείας της χώρας μέσα στους δαιδάλους της ξένης (οικονομικής και πολιτικής) εξάρτησης έχει και μια ακόμη αξία: Διαβάζοντάς το αντιλαμβάνεται κανείς πως «χτίζονται» τα πολιτικά τζάκια και πως ανταμείβονται οι «πουλημενοι» πολιτικοί και οικονομικοί παράγοντες του τόπου.\nΗ αξία του εν λόγω βιβλίου, πολλαπλασιάζεται σε βαθμό άπειρο αν λάβει κανείς υπόψη του τη τύχη του συγγραφέα του. Ο Νίκος Μπελογιάννης, (για όσους το ξέχασαν ή δε το γνωρίζουν) εκτελέστηκε στις 30.3.1952 , σαν σήμερα δηλαδή, από τους (πολιτικούς) προγόνους αυτών που κράτησαν- με το αζημίωτο- τη χώρα στην υπανάπτυξη και δέσμια μέσα στα πουγκιά των ίδιων διεθνών και ντόπιων τοκογλύφων οι οποίοι και σήμερα αποφασίζουν για τη τύχη μας.


Φτηνά αεροπορικά εισιτήρια για Σαν Χουάν από 623 € | Skyscanner\nΑεροπορικά Εισιτήρια Σαν Χουάν\nΕννοούσατε πτήσεις από Σαν Χουάν;\nΠώς θα βρείτε φθηνά αεροπορικά εισιτήρια για Σαν Χουάν\nΟ πιο εύκολος και γρήγορος τρόπος για να βρείτε τα πιο φθηνά αεροπορικά εισιτήρια για Σαν Χουάν είναι να χρησιμοποιείτε τα έξυπνα εργαλεία της Skyscanner ολόκληρος μήνας και φθηνότερος μήνας και θα εντοπίσουν τα πιο φθηνά αεροπορικά εισιτήρια για Σαν Χουάν. Έτσι θα έχετε τη δυνατότητα να δείτε όλες τις τιμές κάθε μήνα συγκεντρωμένες και να αποφασίσετε πότε να κάνετε την κράτηση.\nΠότε να κλείσετε εισιτήρια για Σαν Χουάν.\nΑν θέλετε να ταξιδέψετε στη δημοφιλή περίοδο τους έτους προς Σαν Χουάν, δηλαδή από Δεκέμβριο έως Μάρτιο ίσως δυσκολευτείτε να βρείτε φθηνές τιμές αεροπορικών εισιτηρίων. Σε αυτή την περίπτωση η Skyscanner μπορεί να σας βοηθήσει ! Με την ειδοποίηση τιμής (Price Alert) έχετε τη δυνατότητα να παρακολουθείτε όλες τις διακυμάνσεις στις τιμές των αεροπορικών εισιτηρίων για Σαν Χουάν μέσω email. Με αυτόν τον τρόπο θα λαμβάνετε ειδοποιήσεις κάθε φορά που θα υπάρχουν διακυμάνσεις στους ναύλους και έτσι θα είστε σίγουροι ότι δε θα σας ξεφύγει η καλύτερη προσφορά. Με λίγα λόγια η Skyscanner κάνει την αναζήτηση φθηνών αεροπορικών εισιτηρίων Παιχνίδι!\nΑεροδρόμια στην Ελλάδα με απ’ ευθείας πτήσεις προς Σαν Χουάν :\nΑπ΄ευθείας πτήσεις προς Σαν Χουάν δεν πραγματοποιούνται από ελληνικά αεροδρόμια. Μπορείτε όμως να ταξιδέψετε ως εκεί μέσω άλλου προορισμού.\nΔεν υπάρχουν αεροπορικές εταιρείες που να πραγματοποιούν απ΄ευθείας πτήσεις από αεροδρόμια της Ελλάδας προς το Σαν Χουάν. Μπορείτε όμως να πετάξετε από Αθήνα μέσω ενδιάμεσου σταθμού για παράδειγμα μέσω: Νέας Υόρκης με Emirates Airlines,μέσω Φρανκφούρτης με Condor .\nΑεροδρόμιο Σαν Χουάν - Luis Muñoz Marín\nΤο διεθνές αεροδρόμιο Luis Muñoz Marín απέχει 5 χιλιόμετρα από το Σαν Χουάν και είναι το πιο πολυσύχναστο αεροδρόμιο της Καραϊβικής. Ταξί και ενοικιαζόμενα αυτοκίνητα μεταφέρουν τους τουρίστες από και προς το αεροδρόμιο.\nΠότε να πας στο Σαν Χουάν\nΤο Σαν Χουάν σας περιμένει τον χειμώνα για αξέχαστες διακοπές! Η περίοδος Ιανουάριος- Μάρτιος, είναι η καλύτερη περίοδος του έτους για να επισκεφθείτε την πρωτεύουσα του Πουέρτο Ρίκο, αφού η ηλιοφάνεια κυριαρχεί και έτσι θα έχετε τη δυνατότητα να απολαύσετε τα γαλαζοπράσινα νερά της Καραϊβικής και φυσικά να εξερευνήσετε την πόλη!\nΤο κλίμα στο Σαν Χουάν\nΤο Σαν Χουάν έχει τροπικό κλίμα. Η θερμοκρασία κατά τη διάρκεια του χρόνου είναι υψηλή, περίπου 27 °C. Από Δεκέμβριο έως Μάρτιο ο καιρός είναι εξαιρετικός με πολλών ωρών ηλιοφάνεια, ενώ από Απρίλιο έως Νοέμβριο ο καιρός είναι βροχερός. Ο Μάιος είναι ο πιο βροχερός μήνας του έτους, ενώ ο Φεβρουάριος ο πιο ξηρός μήνας του έτους.\nΤο Σαν Χουάν διαθέτει μεγάλη ποικιλία καταλυμάτων που ικανοποιούν κάθε γούστο και κάθε βαλάντιο. Μπορείτε να βρείτε από από πολυτελή ξενοδοχεία έως διαμερίσματα, δωμάτια και hostel όποια περίοδο του έτους θελήσετε να επισκεφθείτε την πρωτεύουσα του Πουέρτο Ρίκο. Αναζητήστε τις καλύτερες τιμές για τη διαμονή σας στο Σαν Χουάν με τη Skyscanner.\nΟδηγός πόλης: Τι να κάνετε στο Σαν Χουάν\nΦύγαμε για Πουέρτο Ρίκο\nΣαν Χουάν, μία πολύχρωμη πρωτεύουσα, γεμάτη δράση και περιπέτεια αλλά συνάμα ρομαντισμό και χαλαρότητα.\nΑπό τη μία πλευρά, αμέτρητα events λαμβάνουν χώρα στην Πουερτορικανική πρωτεύουσα, από Live μουσική στις πλατείες και στα πάρκα και επίσημες εκδηλώσεις μέχρι εκθέσεις ζωγραφικής, παιχνίδια και συναυλίες.\nΚαι από την άλλη πλευρά , γαλαζοπράσινα νερά, κοκοφοίνικες, αμμώδεις, ολόλευκες, απέραντες παραλίες, καταδύσεις και αμέτρητα πάρτι κάθε βράδυ είναι λίγα από αυτά που μπορείτε να ζήσετε στο Σαν Χουάν!\nΠερπατήστε στους δρόμους της παλιάς πόλης του Σαν Χουάν με τα αποικιακά σπίτια βαμμένα σε λαμπερά ή παστέλ χρώματα και αφεθείτε στη μαγευτική απλότητα της.\nΕίναι αυτονόητο ότι θα περάσετε αρκετές ώρες στις μοναδικές παραλίες του νησιού είτε βουτώντας στα καταγάλανα νερά του είτε απολαμβάνοντας τον ήλιο!\nΗ απόλυτη Χαλάρωση και Ξεγνοιασιά!\nΟι πιο φτηνές πτήσεις για Σαν Χουάν από Ελλάδα\nΑθήνα για Σαν Χουάν από 623 €\nΚρήτη για Σαν Χουάν από 745 €\nΧίος για Σαν Χουάν από 1.824 €\nΘεσσαλονίκη για Σαν Χουάν από 950 €\nΣαντορίνη (Θήρα) για Σαν Χουάν από 886 €\nΜύκονος για Σαν Χουάν από 1.005 €\n55 χλμ από Σαν Χουάν\nΠοιοι ταξιδεύουν για Σαν Χουάν


Τα σχέδια του Costa Navarino για ανάπτυξη 3 ξενοδοχείων και 2 γηπέδων γκολφ | Fortunegreece.com\nΠώς βλέπουν εκπρόσωποι της εταιρείας τη φετινή τουριστική περίοδο. Ο «γκολφικός» τουρισμός και ο στόχος για τη Μεσσηνία.\nΔεν θα ήταν υπερβολή να πούμε ότι η επένδυση της Costa Navarino έβαλε τη Μεσσηνία στον παγκόσμιο τουριστικό χάρτη. Τα επτά τελευταία χρόνια, με τη χώρα στον γύψο των Μνημονίων και την ανεργία να καλπάζει, η περιοχή είδε τις αφίξεις των τουριστών να αυξάνονται με ραγδαίους ρυθμούς, γεγονός που ενίσχυσε τόσο την απασχόληση, όσο και το εισόδημα.\nΤα νούμερα για την «προίκα» που άφησε πίσω του ο Καπετάν Βασίλης Κωνσταντακόπουλος είναι συντριπτικά. Ο Διεθνής Αερολιμένας της Καλαμάτας είναι πλέoν ένα από τα ταχύτερα αναπτυσσόμενα αεροδρόμια της χώρας, με 1.100 διεθνείς πτήσεις μόνο μέσα στο 2016. Η εκτιμώμενη αύξηση στις αφίξεις επιβατών για το 2016 σε σχέση με το 2009 θα φτάσει το 274%, ενώ η συνολική αύξηση των αφίξεων διεθνών πτήσεων από το 2009 (πριν από τη λειτουργία του Costa Navarino) μέχρι το 2016 εκτιμάται ότι θα ανέλθει σε 370% (!).\nΟ οικονομικός αντίκτυπος στη περιοχή για το 2016, λόγω της αύξησης των επισκεπτών, εκτιμάται σε 17,5 εκατομμύρια ευρώ. Σύμφωνα με το Κέντρο Προγραμματισμού και Οικονομικών Ερευνών (πολλαπλασιαστής 2,65) οι δευτερεύουσες επιπτώσεις στην τοπική οικονομία θα ανέλθουν στα 28,8 εκατομμύρια ευρώ.\nΗ επένδυση έχει λειτουργήσει πολλαπλασιαστικά σπρώχνοντας προς τα πάνω όλη την περιοχή, ενώ σημαντικό ρόλο έπαιξε η ολοκλήρωση του εθνικού δρόμου Αθήνα – Καλαμάτα, που έδωσε τη δυνατότητα της εύκολης πρόσβασης στην περιοχή. Παράλληλα όταν γεμίζει η μεγάλη τουριστική μονάδα και οι υπόλοιπες βλέπουν τα έσοδα και την πληρότητα τους να ενισχύεται. Από το 2009 μέχρι το 2013 έχει σημειωθεί σημαντική συμβολή στην αύξηση της χωρητικότητας των ξενοδοχείων στην περιοχή (13,5% αύξηση από 7.294 σε 8.285 το 2013, μη συμπεριλαμβανομένου του Costa Navarino).\nΣτόχος η επέκταση της τουριστικής περιόδου\nΦέτος η Costa Navarino ξεκίνησε τη σεζόν με ένα διεθνές τουρνουά γκολφ που διοργανώνει η ίδια, το Messinia Pro-Am, το οποίο προσέλκυσε 27 κορυφαίους επαγγελματίες και 81 ερασιτέχνες γκολφέρ από συνολικά 14 χώρες.\nΤο τουρνουά φιλοξενήθηκε στο The Westin Resort CostaNavarino και στα δύο βραβευμένα γήπεδα golf της Costa Navarino, τα The Dunes Course και The Bay Course από τις 21 έως τις 24 Φεβρουαρίου 2017. Οι χώρες που συμμετείχαν ήταν οι Η.Π.Α., Μεγάλη Βρετανία, Γαλλία, Γερμανία, Ρωσία, Πορτογαλία, Νορβηγία, Βέλγιο, Ολλανδία, Ιταλία, Αυστρία, Βουλγαρία, Ρουμανία και Ελλάδα.\nΕίναι μια διεθνής εκδήλωση, με στόχο να προσελκύσει όσες περισσότερες χώρες είναι δυνατόν μέσα στα επόμενα χρόνια, αλλά και να ενσταλάξει την αγάπη για το άθλημα του γκολφ από τους επαγγελματίες και τους ερασιτέχνες σε ολόκληρη την Ελλάδα.\nΤο ίδιο το παιχνίδι φιλοδοξεί να αποτελέσει τον κύριο λόγο για τη διάδοση του γκολφ και την επιμήκυνση της τουριστικής περιόδου, ιδιαίτερα σε μια χαμηλή τουριστικά περίοδο.\nΤα επόμενα σχέδια και η πορεία του τουρισμού το 2017\nΣτόχος της ΤΕΜΕΣ / Costa Navarino είναι μακροπρόθεσμα η Μεσσηνία να καταστεί ένας από τους πέντε κορυφαίους προορισμούς στην Ελλάδα. Βραχυπρόθεσμα συνεχίζονται οι επενδύσεις σε επιπλέον ξενοδοχειακές μονάδες και γήπεδα γκολφ, με βάση τις διαφορετικές τοποθεσίες που θα αναπτυχθούν μέσα στα επόμενα χρόνια.\n«Σύμμαχος» στην ευρήτερη στρατηγική της εταιρείας είναι ο Όμιλος Olayan, ένας από τους πλέον σημαντικούς επενδυτικούς ομίλους διεθνώς, με παρουσία στην Ελλάδα εδώ και 30 χρόνια και συμμετοχή σε πολλές ελληνικές επιχειρήσεις. Ο όμιλος το 2014 εισήλθε στο Costa Navarino μέσω ΑΜΚ ως τέταρτος ισότιμος μέτοχος, με κάθε έναν από τους τρεις υφιστάμενους μετόχους της οικογένειας Κωνσταντακόπουλου.\nΣτα άμεσα σχέδια της Costa Navarino, της οποίας ηγείται ο Αχιλλέας Κωνσταντακόπουλος, περιλαμβάνεται η ανάπτυξη 3 ξενοδοχείων και δύο signature γηπέδων γκολφ (ένα 36 οπών και ένα 18 οπών), καθώς και υψηλής ποιότητας ακίνητα προς πώληση.\nΌλοι οι εταίροι μοιράζονται το ίδιο όραμα για την ποιότητα και τη μακροπρόθεσμη βιώσιμη ανάπτυξη της Costa Navarino. Ο Όμιλος Olayan είναι ένας από τους καλύτερους διεθνείς επενδυτές με μακροπρόθεσμη δέσμευση στην Ελλάδα. Η παρουσία του Ομίλου στη χώρα για περισσότερο από 30 χρόνια καταδεικνύει τους ιστορικούς δεσμούς και την εμπιστοσύνη προς την Ελλάδα και τις ελληνικές επιχειρήσεις. Εάν ένας τέτοιος επενδυτής πιστεύει στην Ελλάδα σε αυτό το βαθμό, πολλοί περισσότεροι θα ενδιαφερθούν και θα προθυμοποιηθούν να κάνουν επενδύσεις, αυξάνοντας ως εκ τούτου την πιθανότητα περισσότεροι επενδυτές να κάνουν το ίδιο.\nΌσον αφορά στην πορεία του τουρισμού για το 2017, εκτιμούν ότι θα υπάρξει σταδιακή αύξηση, αλλά «υπάρχει ανάγκη για μια κοινή κατεύθυνση και συνεργασία όλων των απαραίτητων ενδιαφερομένων μερών για να υποστηριχθεί η ευημερία και η επιτυχία, ως αποτέλεσμα των επιπτώσεων του τουρισμού».\nΟι επιπτώσεις της επένδυσης του Costa Navarino στην τοπική οικονομία από την έναρξη της κατασκευής υπολογίζεται σε πάνω από 1 δισεκατομμύριο ευρώ (Πηγή: Ινστιτούτο Περιφερειακής Ανάπτυξης, Μελέτη Ιανουάριος 2015).\nΥπολογίζεται ότι για κάθε 1 ευρώ που δαπανάται στο Costa Navarino, δαπανώνται 1,65 ευρώ έξω από το θέρετρο (Πηγή: Ινστιτούτο Περιφερειακής Ανάπτυξης, Μελέτη Ιανουάριος 2015). Οι τοπικές ταβέρνες και εστιατόρια επωφελούνται κατά 2.250.000 ευρώ ετησίως, λόγω των 75.000 γευμάτων που αγοράζονται στην ευρύτερη περιοχή από τους επισκέπτες του Costa Navarino (μέσο όρο 30 ευρώ ανά γεύμα / άτομο).\n60% των προμηθειών του Costa Navarino παρέχονται από τοπικούς παραγωγούς και επιχειρήσεις.\nΠερισσότερα από 15 εκατομμύρια ευρώ έχουν δαπανηθεί από την ΤΕΜΕΣ για υποδομές που ωφελούν ολόκληρη την περιοχή (μελέτες διαχείρισης υδάτινων πόρων, μελέτες οδικού δικτύου, κλπ).


False alarm | To blog ενός Γιώργου...\n← Όσο μας πληγώνεις…\nΈνα άλφα κάνει τη διαφορά: Ε.Σ.!!! →\nΛήξη συναγερμού, λοιπόν. Ο Σωκράτης Κόκκαλης δε θα εγκαταλείψει τον Ολυμπιακό. Αυτή η είδηση, αρχικά, είχε διαρρεύσει στον Τύπο και στα λοιπά Μέσα. Στο χθεσινό Δ.Σ. της ΠΑΕ, παρουσία του ιδίου, εξανεμίστηκαν όλοι οι φόβοι που έτρεφε ο “ερυθρόλευκος” λαός για πιθανή αποχώρηση του προέδρου της ομάδας…\nΤι να συνέβη, άραγε; Ο Κόκκαλης δε θέλει να έρθει σε ανοικτή ρήξη με τον κόσμο του Ολυμπιακού, που την Κυριακή τον καθύβρισε και τον γιουχάισε στο παιχνίδι με τον ΠΑΟΚ. Ο κόσμος είναι δυσαρεστημένος και απογοητευμένος, αλλά πώς θα ένιωθε αν όντως ο Κόκκαλης αποφάσιζε να παρατήσει την ομάδα; Ή, αν παρίστανε ότι την εγκαταλείπει;…\nΧρησιμοποιήθηκε λοιπόν η τακτική της “κλαμμένης γκόμενας”: τι κάνει η κλαμμένη γκόμενα; Απειλεί το σύντροφό της ότι θα τον αφήσει, σηκώνεται, κλαψουρίζει, τον παρατάει, φεύγει. Όχι ότι έχει σκοπό να τον αφήσει – εννοείται πώς λιώνει γι’ αυτόν. Απλώς, θέλει να τον βάλει στη διαδικασία να νιώσει πώς είναι το να ζει δίχως αυτήν. Πώς είναι να τον έχει παρατήσει. Ο σύντροφος θα νιώσει τύψεις, ίσως, ανασφάλεια, μετέωρος, μετανιωμένος.\nΡε, μήπως έγινε το ίδιο κι εδώ; Και καλά, διαρρέει στον Τύπο ότι ο Κόκκαλης φεύγει, ο κόσμος τα χάνει, συνειδητοποιεί πόσο ανάγκη έχει ο Ολυμπιακός τον Κόκκαλη, και βάζει νερό στο κρασί του, σταματά να γκρινιάζει, σταματά να γιουχάρει.\nΕλπίζω ο Ολυμπιακός να βρει στις επόμενες αγωνιστικές το δρόμο του!!!


Webnode - Λίστα αποδεκτών τύπων αρχείων που μπορείτε να ανεβάσετε\nΓια λόγους ασφαλείας, μπορείτε να ανεβάσετε μόνο ορισμένους τύπους αρχείων στις ιστοσελίδες σας, και οι περιορισμοί είναι μέρος της δωρεάν έκδοσης. Αποφεύγουμε την κατάχρηση των υπηρεσιών μας, ειδικά εάν συμπεριλαμβάνεται η πρόθεση για εξάπλωση ιών και άλλου κακόβουλου λογισμικού.\nΤο μέγιστο μέγεθος αρχείου που μπορείτε να ανεβάσετε στη δωρεάν έκδοση είναι 8MB. Με ένα Premium Πακέτο, μπορείτε να ανεβάσετε αρχεία μεγέθους έως και 400ΜΒ. Αν επιθυμείτε να ανεβάσετε ακόμη μεγαλύτερα αρχεία, σας προτείνουμε να χρησιμοποιήσετε μία εξωτερική υπηρεσία, λόγω του υψηλού όγκου traffic που παράγεται κατά το κατέβασμά τους.\nΟι τύποι αρχείων που υποστηρίζονται από τη Webnode είναι:\nΓια να έχετε τη δυνατότητα να ανεβάσετε και άλλους τύπους αρχείων που δεν αναγράφονται στη λίστα καθώς και πολλά άλλα χαρακτηριστικά για τη δημιουργία της ιστοσελίδας σας, μπορείτε να αγοράσετε ένα από τα Premium πακέτα μας (Πώς μπορώ να αποκτήσω τις Premium υπηρεσίες;).\nΠώς μπορώ να δω τον τύπο ενός αρχείου;\nΚάντε δεξί κλικ στο αρχείο και επιλέξτε "Ιδιότητες".\nΣτο νέο παράθυρο, θα δείτε τον "Τύπο αρχείου". Αν το αρχείο δεν ταιριάζει με τους τύπους της παραπάνω λίστας, μπορείτε να δοκιμάσετε να βρείτε ένα πρόγραμμα μετατροπής αρχείων στο διαδίκτυο.\nΕμφάνιση του τύπου αρχείου στις "Ιδιότητες".


Μοιρασιά στο ντέρμπι | athlitiko\nFootball League 12 Φεβρουαρίου 2017, 18:15\nΧωρίς νικητή ολοκληρώθηκε το ντέρμπι της 15ης αγωνιστικής της Football League, καθώς Απόλλων Σμύρνης και Άρης ήρθαν ισόπαλοι (2-2) στη Ριζούπολη.\nΟι φιλοξενούμενοι έχασαν την ευκαιρία να μειώσουν τη διαφορά από τις πρώτες θέσεις, αφού αν και προηγήθηκαν δύο φορές, με τους Ίλιτς (14’) και Ντούνη (32’) και πήγαν με το 2-0 στα αποδυτήρια, στο δεύτερο “λύγισαν”.\nΤο… κακό ξεκίνησε με την αποβολή του Ντούνη στο 47΄με δεύτερη κίτρινη κάρτα και συνεχίστηκε στο 53’ με τον Αλμπάνη να μειώνει και τον Ντάσιο στο 90+1’ να γράφει το τελικό 2-2 και να αφήνει τον Άρη 7 βαθμούς πίσω.\nΤη νίκη με 2-0 πήρε ο Παναιγιάλειος στην έδρα του επί της Καλλονής, ενώ τα παιχνίδια Καλλιθέα – Πανελευσινιακός και Αιγινιακός – Πανσερραϊκός ήρθαν 0-0. Με ένα γκολ σε κάθε ημίχρονο, η Αναγέννη Καρδίτσας “καθάρισε” τον Αχαρναϊκό.\nΑΟ Χανιά-Τρίκαλα 1-0\nΠαναιγιάλειος-Καλλονή 2-0 (Κρητικός 65′, Σκαρτσίλας 86′)\nΑπόλλων Σμύρνης-Άρης 2-2 (Αλμπάνης 53′, Ντάσιος 90+1′ -Ίλιτς 14′, Ντούνης, 32′)\nΑναγέννηση Καρδίτσας-Αχαρναϊκός 2-0 (Κρητικός 45′ πέν., Ντιατά 82′)\n*Πανθρακικός-Λαμία 0-3 α.α.\nΗ επόμενη 16η αγωνιστική:\n15:00 ΑΟΧ-Απόλλων Σμύρνης (ΕΡΤ-3)\n15:00 Τρίκαλα – Καλλιθέα\nΛαμία – Σπάρτη (ΕΡΤ-3)\n*Άρης-Πανθρακικός δε θα διεξαχθεί


Παναγιώτης Ανδρέου - Εστιατόρια - Αγορά | γαστρονόμος\nΟ Παναγιώτης Ανδρέου εντάχθηκε στη βιολογική γεωργία πριν από 17 χρόνια. Καλλιεργεί 350 στρέμματα, κάποια ημιορεινά στο χωριό Παύλος της Λιβαδειάς και κάποια πεδινά στην Κωπαΐδα. Πάντα παρών στις βιολογικές λαϊκές, με εποχικά κηπευτικά, αλλά και σιτηρά και όσπρια. Τα φασόλια του δοκιμασμένα, καλόβραστα και νοστιμότατα, ενώ οι φακές και τα ρεβίθια του παινεμένα από τους σταθερούς πελάτες του.\nΑνάμεικτη, νοστιμότατη γέμιση για πίτα κάναμε την ποικιλία χορταρικών του: σέσκουλα, παπαρούνες, ραδίκια, σπανάκια, καυκαλήθρες και μυρώνια, γλυκά και πεντανόστιμα. Αυτή την εποχή, ο πάγκος του γεμίζει με μάραθα, αρακάδες και τα πιο γευστικά παντζάρια της χρονιάς, τρυφερά και ολόγλυκα. Και ακόμη, φρεσκοκομμένα καρότα, μαρούλια, άνηθος και φρέσκα κρεμμυδάκια - για μια ωραία πασχαλιάτικη μαρουλοσαλάτα.\n«Το θερμοκήπιο δεν μου πάει. Το θεωρώ αντιοικολογικό», μας λέει ο κ. Παναγιώτης, τονίζοντας πως όλες του οι καλλιέργειες είναι υπαίθριες. Συνεπώς χειμωνιάτικες ντομάτες δεν θα βρούμε στον πάγκο του. Θα έχει το καλοκαίρι, οπότε θα φέρει ακόμη πιπεριές, αγγουράκια, πεπόνια, καρπούζια κ.ά. Τα λειτουργικά κόστη πολλά, μας λέει, η απουσία του κράτους απογοητευτική, αφού «έως τώρα οι βιολογικές αγορές είχαν αφεθεί στην τύχη τους, μια και λειτουργούν εκτός θεσμικού πλαισίου. Ωστόσο έχει δρομολογηθεί νομοθετική ρύθμιση, με σκοπό να αποκτήσουν θεσμική οντότητα. Ετσι θα αναβαθμιστεί η αξιοπιστία των αγορών και θα επιλυθούν πολλά ακόμη προβλήματα».\nΤον βρίσκουμε στις βιολογικές αγορές Δευτέρα:Περιστέρι, Τρίτη: Ν. Ηράκλειο, Τετάρτη: Ηλιούπολη, Πέμπτη: Παλαιό Φάληρο, Σάββατο: Βούλα.\nΠροϊόντα του τυποποιούνται με τη φίρμα της εταιρείας «Εκ Φύσεως» και τα βρίσκουμε στα μεγάλα σούπερ μάρκετ. Τηλ. 6974-646.436.


«Θα πάμε για τη νίκη στην Ελβετία» | Η ΚΑΘΗΜΕΡΙΝΗ\nΕμμονη ιδέα έχει γίνει για τους διεθνείς η παρουσία τους στα γήπεδα της Νοτίου Αφρικής, όπου του χρόνου το καλοκαίρι θα διεξαχθεί η τελική φάση του Παγκοσμίου Κυπέλλου. Και πώς αλλιώς να είναι, όταν για κάθε ποδοσφαιριστή αποτελεί όνειρο ζωής ένα Παγκόσμιο Κύπελλο. «Θέλουμε όλοι να πάμε στη Νότιο Αφρική. Στόχος μας είναι οι δύο νίκες, αλλά και οι τέσσερις βαθμοί είναι καλοδεχούμενοι», είπε χαρακτηριστικά χθες ο Κώστας Κατσουράνης, στη συγκέντρωση των διεθνών σε αθηναϊκό ξενοδοχείο. Στρέφοντας το βλέμμα του στους δύο αγώνες που ακολουθούν με την Ελβετία το Σάββατο στη Βασιλεία και τη Μολδαβία την επόμενη Τετάρτη στο Κισινάου, υπογράμμισε: «Είναι τεράστιας σημασίας τα ματς που έρχονται. Θα πάμε για νίκη στην Ελβετία, αλλά μην ξεχνάμε ότι έχουμε ακόμα δύο παιχνίδια στην έδρα μας (με Λεττονία στις 10 Οκτωβρίου και Λουξεμβούργο 14 Οκτωβρίου) που πρέπει να τα κερδίσουμε».\nΣχολιάζοντας τις απουσίες των Τοροσίδη, Σεϊταρίδη, Μπασινά, Δέλλα και Καραγκούνη (δεν ενσωματώθηκε στην αποστολή, υποβάλλεται σε εντατική θεραπεία, αλλά μόνο με θαύμα θα προλάβει να ξεπεράσει τον τραυματισμό του τα επόμενα εικοσιτετράωρα για να παίξει στην Ελβετία), ανέφερε: «Εχουμε όντως σημαντικές απουσίες και ευελπιστούμε εμείς οι παλιοί και τα νέα παιδιά να τα καταφέρουμε».\nΑπό την πλευρά του, ο Νίκος Λυμπερόπουλος ανέφερε: «Είμαστε σε ένα κρίσιμο σημείο, αλλά έχω την εντύπωση πως αν η Εθνική ομάδα δείξει αυτά τα στοιχεία που πρέπει δεν θα έχει πρόβλημα. Αυτά είναι η σωστή αμυντική λειτουργία της, το πάθος και η αυτοθυσία. Ολοι οι παίκτες πρέπει να είμαστε μια γροθιά για να υλοποιήσουμε τον στόχο που είναι και η πρόκριση στο Μουντιάλ». Και πρόσθεσε ο επιθετικός της Αϊντραχτ Φρανκφούρτης, υποστήριξε: «Πρέπει να δώσουμε το 100% των δυνατοτήτων μας, για να μην πω το 200%. Αν όχι τότε θα βρεθούμε σε δυσχερή θέση. Η Εθνική ομάδα έχει δείξει στα δύσκολα ότι έχει χαρακτήρα. Πάμε στην Ελβετία για τη νίκη κι ας το βάλουν και μόνοι τους». Για τις απουσίες της Εθνικής σχολίασε: «Η ομάδα έχει 23 παίκτες και ο καθένας θα βάλει το δικό του στοιχείο στην ομάδα».\nΤο νέο πρόσωπο στην ομάδα, ο Γιώργος Φωτάκης ανέφερε: «Θέλω να ευχαριστήσω ξανά τον κ. Ρεχάγκελ που θα εκπληρώσω ένα παιδικό μου όνειρο. Ερχονται δύο δύσκολα παιχνίδια, σε αυτά το ματς θέλουμε τέσσερις ή έξι βαθμούς, το απόλυτο είναι δύσκολο, αλλά όχι ακατόρθωτο. Είναι θέμα προπονητή αν μου ζητηθεί να παίξω. Εγώ θέλω να το κάνω, να προσφέρω».\nΗ πρώτη προπόνηση της Εθνικής έγινε χθες στις εγκαταστάσεις του Αγίου Κοσμά και το «παρών» έδωσαν οι Χαλκιάς, Τζόρβας, Σηφάκης, Βύντρα, Πατσατζόγλου, Μόρας, Αβραάμ Παπαδόπουλος, Παπασταθόπουλος, Κυργιάκος, Σπυρόπουλος, Κατσουράνης, Τζιόλης, Μάκος, Φωτάκης, Νίνης, Πλιάτσικας, Σαλπιγγίδης, Χαριστέας, Λυμπερόπουλος, Γκέκας, Αμανατίδης, Σαμαράς.


UA-150363673-1 Dr Αν. Μοσχοβάκη, ΘΕΜΑΤΑ ΥΓΕΙΑΣ: 09_13\nΣτο ανεύρυσμα κοιλιάς υπάρχει παθολογική διεύρυνση αγγείου που εντοπίζεται στην κοιλιά. Παθολογικές καταστάσεις που προκαλούν βλάβη ή συνοδεύονται από αλλοιωμένη σύνθεση του τοιχώματος του αγγείου δύνανται να προκαλέσουν την παθολογική αυτή κατάσταση.\nΠαθολογικά νοσήματα και παράγοντες που προκαλούν ανευρύσματα είναι η αθηρωμάτωση, το κάπνισμα, η δυσμενής κληρονομικότητα, η λοίμωξη (π.χ. σύφιλη, φυματίωση), οι κακώσεις. Η αθηρωμάτωση είναι το πιο συχνό αίτιο ανευρυσμάτων και συνήθως προκαλείται από το κάπνισμα την υψηλή χοληστερόλη το μεταβολικό σύνδρομο την μη ρυθμισμένη υπέρταση, το υψηλό σάκχαρο αίματος.\nΤο τμήμα της χοληστερόλης που συνδέεται με την LDL, είναι εκείνο που, υπό προϋποθέσεις, προκαλεί δυσλειτουργία του ενδοθηλίου και αθηρωμάτωση. Όταν αυξάνεται η LDL και συντρέχουν ένας ή περισσότεροι από ορισμένους βλαπτικούς για το ενδοθήλιο παράγοντες (π.χ. κακή κληρονομικότητα, αυξημένη πίεση αίματος, αυξημένο σάκχαρο, κάπνισμα, μεταβολικό σύνδρομο), λιποπρωτεΐνες LDL συρρέουν στον έσω χιτώνα της αρτηρίας, όπου υφίστανται βιοχημικές τροποποιήσεις (π.χ. οξείδωση, μη ενζυματική γλυκοζυλίωση), ενώ αναπτύσσεται μια ιδιότυπη φλεγμονώδης αντίδραση. Λευκά αιμοσφαίρια συρρέουν στην περιοχή, μονοκύτταρα μετατρέπονται σε φαγοκύτταρα που φαγοκυτταρώνουν το λίπος του τοιχώματος. Παράγοντες φλεγμονής και αυξητικοί παράγοντες συρρέουν τοπικά, ενεργές μορφές οξυγόνου (ρίζες οξυγόνου) παράγονται, χημικές ουσίες που εκλύονται καταστρέφουν πλειάδα ενδοθηλιακών κυττάρων με αποτέλεσμα την εμφάνιση βλάβης στο τοίχωμα του αγγείου και χαρακτηριστική παθολογοανατομική εικόνα (αθηρωματική νόσος).\nΤο πιο σύνηθες κοιλιακό αγγείο όπου εντοπίζονται τα ανευρύσματα είναι η κοιλιακή αορτή. Η κοιλιακή αορτή είναι μία μεγάλη αρτηρία που λειτουργεί ως κεντρικός αγωγός της κοιλιάς. Το τοίχωμά της αποτελείται από ενδοθήλιο, συνδετικό ιστό, ελαστικές ίνες, λείο μυϊκό ιστό, αγγεία παρακλάδια της αορτής και νεύρα.\nΣήμερα υπάρχει αποτελεσματική θεραπεία. Η φαρμακευτική θεραπεία εφαρμόζεται σε μικρά ή μέτριου μεγέθους ανευρύσματα ενώ η χειρουργική επέμβαση έχει ένδειξη σε περιπτώσεις μεγάλων ανευρυσμάτων.\nΗ αορτή είναι μία μεγάλη αρτηρία που λειτουργεί ως κεντρικός αγωγός του ανθρώπινου σώματος. Μετά την εξώθηση του αίματος από την καρδιά, η αορτή παραλαμβάνει το σύνολο του ανθρώπινου αίματος. Η αορτή μπορεί να παρομοιαστεί με κορμό δέντρου που διακλαδίζεται. Μέσω των πολλαπλών διακλαδώσεων της αορτής το αίμα μεταφέρεται στα ακροτελεύτια σημεία του ανθρώπινου σώματος. Η αορτή περιλαμβάνει θωρακικό τμήμα και κοιλιακό τμήμα με τοίχωμα που αποτελείται από ενδοθήλιο, συνδετικό ιστό, ελαστικές ίνες, λείο μυϊκό ιστό, αγγεία παρακλάδια της αορτής και νεύρα.\nΠαθολογικές καταστάσεις που προκαλούν βλάβη ή συνοδεύονται από αλλοιωμένη σύνθεση του τοιχώματος της αορτής δύνανται να προκαλέσουν παθολογική διεύρυνση τμήματος της αορτής, παθολογική κατάσταση που είναι γνωστή ως ανεύρυσμα του αγγείου.\nΠαθολογικά νοσήματα και παράγοντες που προκαλούν ανευρύσματα είναι η αθηρωμάτωση, το κάπνισμα, η δυσμενής κληρονομικότητα, ο χρόνιος διαχωρισμός της αορτής, η λοίμωξη (π.χ. σύφιλη, φυματίωση), οι κακώσεις. Η αθηρωμάτωση είναι το πιο συχνό αίτιο ανευρυσμάτων και συνήθως προκαλείται από το κάπνισμα την υψηλή χοληστερόλη το μεταβολικό σύνδρομο την μη ρυθμισμένη υπέρταση, το υψηλό σάκχαρο αίματος.\nΤο τμήμα της χοληστερόλης που συνδέεται με την LDL, είναι εκείνο που, υπό προϋποθέσεις, προκαλεί δυσλειτουργία του ενδοθηλίου και αθηρωμάτωση. Όταν αυξάνεται η LDL και συντρέχουν ένας ή περισσότεροι από ορισμένους βλαπτικούς για το ενδοθήλιο παράγοντες (π.χ. κακή κληρονομικότητα, αυξημένη πίεση αίματος, αυξημένο σάκχαρο, κάπνισμα, μεταβολικό σύνδρομο), λιποπρωτεΐνες LDL συρρέουν στον έσω χιτώνα της αρτηρίας, όπου υφίστανται βιοχημικές τροποποιήσεις (π.χ. οξείδωση, μη ενζυματική γλυκοζυλίωση), ενώ αναπτύσσεται μια ιδιότυπη φλεγμονώδης αντίδραση. Λευκά αιμοσφαίρια συρρέουν στην περιοχή, μονοκύτταρα μετατρέπονται σε φαγοκύτταρα που φαγοκυτταρώνουν το λίπος του τοιχώματος. Παράγοντες φλεγμονής και αυξητικοί παράγοντες συρρέουν τοπικά, ενεργές μορφές οξυγόνου (ρίζες οξυγόνου) παράγονται, χημικές ουσίες που εκλύονται καταστρέφουν πλειάδα ενδοθηλιακών κυττάρων με αποτέλεσμα την εμφάνιση βλάβης στο τοίχωμα της αορτής με χαρακτηριστική παθολογοανατομική εικόνα (αθηρωματική νόσος).\nΤα περισσότερα ανευρύσματα είναι ασυμπτωματικά. Συμπτώματα από πίεση παρακείμενων οργάνων είναι δυνατόν να εκδηλωθούν καθώς αυξάνεται το μέγεθος του ανευρύσματος. Η σοβαρότερη επιπλοκή των ανευρυσμάτων της αορτής είναι η οξεία αιμορραγία που μπορεί να οδηγήσει άμεσα στον θάνατο.\nΣΤΕΝΩΣΗ ΚΑΙ ΑΘΗΡΩΜΑΤΙΚΗ ΝΟΣΟΣ ΚΑΡΩΤΙΔΩΝ\nΥπερηχογράφημα τριίπλεξ καρωτίδων triplex και στένωση (βέλος) Από το ιατρικό μου αρχείο\nΟι καρωτίδες είναι αρτηρίες που ευρίσκονται στην περιοχή του λαιμού και τροφοδοτούν με αίμα τον εγκέφαλο. Εάν διακοπεί η τροφοδοσία του εγκεφάλου με αίμα (π.χ. λόγω πλήρους απόφραξης καρωτίδων) εμφανίζονται εγκεφαλικά επεισόδια. Τα εγκεφαλικά επεισόδια στην περίπτωση αυτή δεν οφείλονται σε ανατομική εγκεφαλική βλάβη αλλά σε διακοπή της εξωεγκεφαλικής ροής του αίματος.\nPosted by Dr Αναστασία Μοσχοβάκη at 12:19 PM